1 Ενημερωτικό δελτίο για το σεμινάριο για μετανάστες δικαιούχους και υπόχρεους συμμετοχής, όπως και για αλλοδαπούς υπόχρεους συμμετοχής, οι οποίοι διαμένουν για μεγαλύτερο διάστημα στη Γερμανία. Αγαπητοί συμπολίτες και συμπολίτισσες, σύμφωνα με τον νόμο περί παραμονής αλλοδαπών, έχετε δικαίωμα ή είστε υποχρεωμένος για μια συμμετοχή σε σεμινάριο. Τι είναι το σεμινάριο Το σεμινάριο αποτελείται από μαθήματα εκμάθησης ξένης γλώσσας ως και 600 ωρών διδασκαλίας και από ένα κύκλο μαθημάτων προσανατολισμού 45 ωρών διδασκαλίας. Το μάθημα διδασκαλίας ξένης γλώσσας έχει χωριστεί σε ενότητες ανά 100 ωρών. Οι πρώτες 300 ώρες χαρακτηρίζονται ως βασικός κύκλος μαθημάτων, ενώ οι επόμενες 300 ώρες ως κύκλος μαθημάτων επιμόρφωσης. Στο μάθημα διδασκαλίας της γλώσσας διδάσκεται το λεξιλόγιο που χρειάζεστε για την ομιλία και τη γραφή στη καθημερινότητα και συμπεριλαμβάνει τις επαφές με υπηρεσίες, τις συζητήσεις με τους γείτονες και τους συναδέλφους, τη σύνταξη επιστολών και τη συμπλήρωση εντύπων. Το σεμινάριο προσανατολισμού θα σας ενημερώσει για τη ζωή στη γερμανική κοινωνία και θα σας διαβιβάσει γνώσεις σχετικά με την έννομη τάξη, τον πολιτισμό και την νέα ιστορία της χώρας. Επίσης υπάρχουν και ειδικοί κύκλοι μαθημάτων π.χ. για γυναίκες, γονείς, νέους όπως και για άτομα που δεν είναι σε θέση να διαβάσουν ή να γράψουν. Αυτοί οι κύκλοι μαθημάτων αποτελούνται από 945 ώρες διδασκαλίας. Αν μαθαίνετε γρήγορα μπορείτε να επισκεφτείτε έναν εντατικό κύκλο μαθημάτων, ο οποίος αποτελείται από 430 ώρες διδασκαλίας. Ο υπεύθυνος του σεμιναρίου θα διαπιστώσει πριν την έναρξη των μαθημάτων με ένα τεστ, ποιος κύκλος μαθημάτων είναι για σας ο κατάλληλος και με ποιο τμήμα μαθημάτων θα αρχίσετε. KNr d BAMF 01/2011 Συμμετοχή στην τελική εξέταση Η τελική εξέταση αποτελείται από μια εξέταση γλώσσας και από το τεστ για το μάθημα προσανατολισμού. Εφόσον διεκπεραιώσετε επιτυχώς την εξέταση γλώσσας και το τεστ του σεμιναρίου προσανατολισμού έχετε ολοκληρώσει τον κύκλο διδασκαλίας και θα λάβετε το «Πιστοποιητικό του σεμιναρίου ενσωμάτωσης». Σε περίπτωση που δεν λάβετε επιτυχώς μέρος στις τελικές εξετάσεις, θα λάβετε μόνο ένα πιστοποιητικό με τα αποτελέσματα. Σελ. 1 / 5\n2 Η συμμετοχή στην τελική εξέταση είναι δωρεάν. Προτερήματα από μια συμμετοχή στο σεμινάριο Οι αλλοδαποί και οι αλλοδαπές που προέρχονται από μια χώρα που δεν ανήκει στην ΕΕ, πρέπει να εκπληρώνουν κάποιες προϋποθέσεις αν επιθυμούν να αποκτήσουν το δικαίωμα διαμονής αορίστου χρόνου στη Γερμανία. Σε αυτές τις προϋποθέσεις συμπεριλαμβάνονται μεταξύ άλλων η επαρκής γνώση της γερμανικής γλώσσας και βασικές γνώσεις για το νομικό και κοινωνικό σύστημα της Γερμανίας και τις συνθήκες ζωής στη Γερμανία. Με την επιτυχή συμμετοχή στο σεμινάριο εκπληρώνονται αυτές οι προϋποθέσεις. Επίσης ενδεχομένως να μπορέσετε να πολιτογραφηθείτε νωρίτερα. Επιπλέον οι γνώσεις που θα αποκτήσετε από τα σεμινάρια ενσωμάτωσης, διευκολύνουν την καθημερινότητα στην Γερμανία και αυξάνουν τις πιθανότητες στην αγορά εργασίας. Δήλωση συμμετοχής στο σεμινάριο Εφόσον έχετε δικαίωμα ή είστε υποχρεωμένος για τη συμμετοχή στο σεμινάριο κοινωνικής ενσωμάτωσης, θα λάβετε, μαζί με τη γραπτή βεβαίωση (βεβαίωση έγκρισης) από την υπηρεσία αλλοδαπών ή από την αρμόδια υπηρεσία επιδόματος ανεργίας ΙΙ και έναν κατάλογο με τα ονόματα των φορέων του σεμιναρίου που θα πραγματοποιήσουν τα σεμινάρια στην περιοχή σας. Στη βεβαίωση αυτή αναφέρεται κάτω από τη πρόταση «Η υποχρέωση συμμετοχής ισχύει ως.» μια ημερομηνία, μέχρι κατά την οποία ισχύει το δικαίωμα συμμετοχής στο σεμινάριο κοινωνικής ενσωμάτωσης. Για τον λόγο αυτό δηλώσετε τη συμμετοχή σας όσο το δυνατό πιο έγκαιρα και υποβάλετε στον φορέα του σεμιναρίου το έγγραφο έγκρισής σας. Ο φορέας του σεμιναρίου θα σας ενημερώσει για την προβλεπόμενη έναρξη του σεμιναρίου. Η έναρξη σεμιναρίου δεν πρέπει να είναι παραπάνω από τρεις μήνες μετά την δήλωσή σας. Αν στο διάστημα αυτό δεν λάβει χώρα το σεμινάριο, ο φορέας του σεμιναρίου θα πρέπει να σας ενημερώσει σχετικά. Στην περίπτωση αυτή μπορείτε να αποφασίσετε ο ίδιος αν θα περιμένετε ή αν θα δηλωθείτε σε έναν άλλον φορέα σεμιναρίου. Στην περίπτωση αυτή ο φορέας του σεμιναρίου θα πρέπει να σας επιστρέψει την βεβαίωση συμμετοχής σας. Συμμετοχή σε σεμινάριο σύμφωνα με τους κανονισμούς Για να επιτύχετε τον στόχο του σεμιναρίου, θα πρέπει να συμμετάσχετε στο σεμινάριο σύμφωνα με τους κανονισμούς. Αυτό σημαίνει ότι θα πρέπει να παρακολουθείτε συστηματικά το μάθημα και να συμμετάσχετε και στις τελικές εξετάσεις. Η συμμετοχή σύμφωνα με τους κανονισμούς είναι πολύ σημαντική για εσάς, αλλά και για να λάβετε τα οδοιπορικά ή αν αργότερα θελήσετε να επαναλάβετε το επιμορφωτικό γλωσσικό σεμινάριο. Ο φορέας του σεμιναρίου μπορεί να σας επιβεβαιώσει γραπτά τη συμμετοχή σας σύμφωνα με τους κανονισμούς, αν επιθυμείτε κάτι τέτοιο. Σελ. 2 / 5\n3 Κατά κανόνα η αλλαγή φορέα σεμιναρίου επιτρέπεται μόνο μετά την ολοκλήρωση μιας σεμιναριακής ενότητας. Έξοδα για το σεμινάριο Για τη συμμετοχή στο σεμινάριο, θα πρέπει να συμμετέχετε στις δαπάνες με μια καταβολή στον φορέα του σεμιναρίου ύψους 1 Ευρώ για κάθε ώρα διδασκαλίας. Η καταβολή θα πρέπει να πραγματοποιηθεί πριν την έναρξη του σεμιναρίου για κάθε ενότητα των 100 ωρών διδασκαλίας και για το κύκλο μαθημάτων προσανατολισμού. Αν δεν λάβετε μέρος σε κάποια μαθήματα δεν σας επιστρέφονται τα έξοδα αυτά. Σε περίπτωση που δεν έχετε δικό σας εισόδημα, τα έξοδα θα πρέπει να καταβληθούν από το άτομο που είναι υπεύθυνο για τη διατροφή σας. Η Ομοσπονδιακή Αρχή μπορεί να σας απαλλάξει από τα έξοδα αν δυσκολεύεστε να τα πληρώσετε λόγω του χαμηλού εισοδήματός σας. Για την απαλλαγή από μια συμμετοχή στα έξοδα, θα πρέπει να υποβληθεί μια γραπτή αίτηση στο περιφερειακό κέντρο της αρμόδιας ανώτατης ομοσπονδιακής αρχής (βλέπε κατάλογο διευθύνσεων). Μαζί με την αίτηση, θα πρέπει να υποβάλλετε και ένα αποδεικτικό των αιτιών απαλλαγής (αντίγραφο της αντίστοιχης βεβαίωσης). Παρακαλούμε να υποβάλλετε την αίτηση το αργότερο κατά τη δήλωση συμμετοχής σας στον υπεύθυνο του σεμιναρίου. Σε περίπτωση που λαμβάνετε επίδομα ανεργίας ΙΙ και η αρμόδια υπηρεσία συμμετοχής σε σεμινάριο σας υποχρέωσε για συμμετοχή, απαλλάσσεστε αυτόματα από την καταβολή εξόδων. Στην περίπτωση αυτή δεν χρειάζεται να υποβάλετε αίτηση στην Ομοσπονδιακή Αρχή. Θα πρέπει όμως να ενημερώσετε άμεσα την ανώτατη ομοσπονδιακή αρχή, σε περίπτωση που δεν λαμβάνετε πια επίδομα ανεργίας ΙΙ. Επιστροφή της οικονομικής συμμετοχής Αν μετά τις 08/12/2007 λάβατε με επιτυχία μέρος στις τελικές εξετάσεις, η Ομοσπονδιακή Υπηρεσία μπορεί να σας επιστρέψει το 50% της συνολικής συμμετοχής σας. Αυτό όμως ισχύει μόνο αν το χρονικό διάστημα που μεσολαβεί ανάμεσα στην έκδοση έγκρισης συμμετοχής και τις τελικές εξετάσεις δεν υπερβαίνει τα δύο έτη. Για την επιστροφή θα πρέπει να καταθέσετε αίτηση στο αρμόδιο περιφερειακό κέντρο της Ομοσπονδιακής Υπηρεσίας. Οδοιπορικά Τα απαραίτητα οδοιπορικά σάς καταβάλλονται αν έχετε λάβει απαλλαγή πληρωμής της συμμετοχής στα έξοδα ή αν είσαστε υποχρεωμένος από το αρμόδιο κέντρο να συμμετάσχετε σε σεμινάριο λόγω επιδόματος ανεργίας II. Σε περίπτωση υποχρεωτικής παρακολούθησης, σύμφωνα με τις αρχές μετανάστευσης, μπορείτε, αν υπάρχει ανάγκη, να λάβετε επίδομα οδοιπορικών. Προϋπόθεση αποτελεί όμως η απόσταση του τόπου πραγματοποίησης του σεμιναρίου από τον τόπο κατοικίας σας να είναι μεγαλύτερη από 3 χιλιόμετρα. Κατά κανόνα εγκρίνονται μόνο οδοιπορικά για τον πλησιέστερο φορέα σεμιναρίου. Απευθυνθείτε στον φορέα Σελ. 3 / 5\n4 του σεμιναρίου για να μάθετε αν πρέπει να καταθέσετε αίτηση για τα οδοιπορικά στο αρμόδιο περιφερειακό κέντρο της Ομοσπονδιακής Υπηρεσίας. Κατά κανόνα τα οδοιπορικά καταβάλλονται μόνο αν η συμμετοχή στο σεμινάριο γίνεται σύμφωνα με τους κανονισμούς. Επανάληψη του επιμορφωτικού γλωσσικού σεμιναρίου Αν σύμφωνα με τις γλωσσικές εξετάσεις οι γνώσεις σας των Γερμανικών δεν είναι επαρκείς, μπορείτε να επαναλάβετε μία φορά τις 300 ώρες μαθήματος (επιμορφωτικό γλωσσικό σεμινάριο). Αυτό ισχύει, ωστόσο, με την προϋπόθεση ότι συμμετείχατε τακτικά στα μαθήματα και λάβατε μέρος στις τελικές εξετάσεις. Η συμμετοχή στις τελικές εξετάσεις δεν είναι απαραίτητη, αν λαμβάνετε μέρος σε σεμινάριο αλφαβητισμού. Η συμμετοχή στις γλωσσικές εξετάσεις μετά τις επαναληπτικές ώρες είναι επίσης δωρεάν. Αν θέλετε να επαναλάβετε το επιμορφωτικό γλωσσικό σεμινάριο, θα πρέπει να καταθέσετε αίτηση στην. Υποδείξεις στην περίπτωση υποχρέωσης συμμετοχής Αν η υπηρεσία αλλοδαπών ή η αρμόδια υπηρεσία για το επίδομα ανεργίας ΙΙ σας υποχρέωσε για μια συμμετοχή σε σεμινάριο, θα πρέπει όσο το γρηγορότερο δυνατό να δηλωθείτε σε έναν φορέα σεμιναρίου και να λάβετε τακτικά μέρος σε αυτό. Σε περίπτωση που δεν το κάνετε αυτό, θα φέρει μεταξύ άλλων τις εξής επιπτώσεις: Μπορεί να επηρεαστεί η απόφαση για την ανανέωση της άδειας παραμονής σας. Αν λαμβάνετε παροχές κοινωνικής πρόνοιας, οι παροχές αυτές μπορεί να μειωθούν. Μπορεί η υπηρεσία αλλοδαπών να σας επιβάλει την συνολική καταβολή της συμμετοχής εξόδων ύψους ενός Ευρώ για κάθε μάθημα διδασκαλίας. Μπορεί να σας επιβληθεί η καταβολή χρηματικής ποινής. Ο φορέας του σεμιναρίου θα πρέπει να ενημερώσει την υπηρεσία αλλοδαπών ή την αρμόδια υπηρεσία επιδόματος ανεργίας ΙΙ για τη μη τακτική συμμετοχή σας στο σεμινάριο. Τι άλλο πρέπει να γνωρίζετε Μπορείτε να προμηθευτείτε όλα τα αναφερόμενα στο παρόν έντυπα αιτήσεων από τον φορέα σεμιναρίου, τις αρχές μετανάστευσης της περιοχής σας ή από το αρμόδιο περιφερειακό κέντρο. Επίσης μπορείτε να βρείτε τα έντυπα στη διαδικτυακή σελίδα Σελ. 4 / 5


Οι Ghostbusters επιστρέφουν το 2020 | clickatlife\nΤο teaser του Jason Reitman αποκαλύπτει πως θα αποτελεί συνέχεια της original ταινίας που σκηνοθέτησε ο πατέρας του το 1984.\nΤο πρόσφατο reboot των «Ghostbusters» είχε απογοητεύσει τους θαυμαστές της κλασικής κωμωδίας επιστημονικής φαντασίας, κάτι το οποίο αποτυπώθηκε τόσο στις εισπράξεις της ταινίας, όσο και στις κριτικές. Μάλλον όμως δεν έχουμε ακούσει την τελευταία λέξη των κυνηγών φαντασμάτων, αφού όπως φαίνεται η Sony έχει ξεκινήσει την παραγωγή μιας νέας συνέχειας με τον Jason Reitman επικεφαλής.\nΤο Ecto-1 είναι έτοιμο να ξαναβγεί στους δρόμους.\nΟ Jason Reitman – ο οποίος είναι ο γιος του σκηνοθέτη της πρώτης ταινίας από το 1984, Ivan Reitman – έχει μάλιστα ετοιμάσει ένα teaser τρέιλερ που επιβεβαιώνει πως πρόκειται για μια συνέχεια των πρώτων ταινιών. Στο τρέιλερ ακούγεται η κλασική μουσική του Elmer Bernstein και έμφανίζεται το Ecto-1, το σκουριασμένο και ταλαιπωρημένο αυτοκίνητο των Ghostbusters μέσα σε έναν στάβλο. Το teaser ολοκληρώνεται με την επισήμανση πως η ταινία θα κυκλοφορήσει το καλοκαίρι του 2020, όταν και συμπληρώνοντας 30 χρόνια από την πρώτη ταινία της σειράς.\nΔείτε το teaser τρέιλερ που σκηνοθέτησε ο Jason Reitman\nΟ Ivan Reitman εξέφρασε την απόλυτη στήριξη στο γιο του, σχολιάζοντας πως η προσέγγιση του στο νέο σίκουελ τον έκανε «να κλάψει στο τέλος» από την συγκίνηση και τα γέλια. Παρά το εντυπωσιακό teaser, δεν έχουν υπάρξει επίσημες ανακοινώσεις από την πλευρά της Sony για την νέα συνέχεια, ούτε έχει ξεκαθαριστεί κατά πόσο θα επιστρέψουν οι εναπομείναντες πρωταγωνιστές.\nΤο πρόσφατο reboot των Ghostbusters δεν ανταποκρίθηκε στις προσδοκίες κοινού και κριτικών.\n«Τρέφω τόσο σεβασμό για αυτό που δημιούργησε ο Paul Feig με εκείνες τις εξαιρετικές ηθοποιούς και θα ήθελα να δω κι άλλες ιστορίες από αυτούς. Αυτή όμως η ταινία θα ακολουθήσει την πορεία της original ταινίας» δήλωσε ο Jason Reitman για την συνέχεια που ετοιμάζει. Οι τελευταίες πληροφορίες αναφέρουν πως ο σκηνοθέτης αναζητεί τέσσερις έφηβους για την ταινίας – δύο αγόρια και δύο κορίτσια – οπότε δεν είναι ξεκάθαρος ο ρόλος των «original» Ghostbusters στην ταινία.\nΟ Ernie Hudson, που είχε ενσαρκώσει τον Winston Zeddemore στις δύο πρώτες ταινίες, δήλωσε στο Twitter πως περιμένει ένα τηλεφώνημα από την Sony. «Ο Ivan Reitman και όλοι είναι εκεί. Τώρα εάν το στούντιο θα το κάνει, εγώ είμαι ο τύπος που περιμένει δίπλα στο τηλέφωνο και περιμένει για την κλήση. Οπότε εάν καλέσουν, θα απαντήσω. Εάν όχι, έχω άλλα πράγματα που κάνω».\nΑντίστοιχα όμως περιμένει δίπλα στο τηλέφωνο και ο Dan Aykroyd, ο οποίος απαντώντας στο teaser έγραψε στο Twitter πως «εάν χρειάζεστε ένα ρεκτιφιέ, ξέρετε ποιον να πάρετε». Παράλληλα ο ηθοποιός δήλωσε πως δεδομένης της αγάπης του Jason Reitman για το franchise είναι «λογικό που τώρα κληρονομεί την δημιουργική κατεύθυνση» του.\nΩς είθισται, ο Bill Murray δεν έχει προβεί σε κάποιο σχόλιο σχετικά με την νέα ταινία. Στο παρελθόν όμως είχε εκφράσει σοβαρές αντιρρήσεις στο ενδεχόμενο μιας συνέχειας και δεν είναι ξεκάθαρο κατά πόσο θα παίξει σε αυτή. Άλλωστε ο τέταρτος Ghostbuster της παρέας, ο Harold Ramis, πέθανε το 2014. Ο Aykroyd πάντως είχε εκφράσει πρόσφατα την σιγουριά του πως ο Murray θα συμμετάσχει σε ένα ενδεχόμενο reunion.


Blue-Hornet: Αγροτική έκθεση στο Διαδίκτυο\nΜια διαδικτυακή πλατφόρμα που φιλοδοξεί να βοηθήσει τους παραγωγούς που επιθυμούν να διοχετεύσουν τα προϊόντα τους στην αγορά αλλά και τον καταναλωτή ή τον επαγγελματία που επιθυμεί να έχει πρόσβαση σε ποιοτικά αγροτικά προϊόντα σε χαμηλές τιμές χωρίς την παρουσία μεσολαβητών, κάνει εδώ και λίγες μέρες τα πρώτα της βήματα στο Διαδίκτυο.\nΗ ιστοσελίδα www.agrellas.com αποτελεί ένα μέσο κοινωνικής δικτύωσης για όλους τους ανθρώπους της αγροτικής παραγωγής, έχοντας μάλιστα σαν κύριο στόχο «να βοηθήσει ειδικά όσους προσπαθούν να βρουν τρόπους να εξάγουν τα προϊόντα τους στο εξωτερικό ή να δημιουργήσουν ένα νέο δικό τους προϊόν», λέει ο κ. Δημήτρης Αθανασίου, ιδρυτής της συγκεκριμένης πλατφόρμας.\n«Αυτό που μας έδωσε το κίνητρο και γέννησε την ιδέα ήταν μια απόπειρα εξαγωγής ελαιόλαδου στην Ιαπωνία, που είχαμε κάνει στο παρελθόν. Διαπιστώσαμε πόσο δύσκολο είναι και πόσο κοστίζει σε χρήμα και χρόνο. Το περιβάλλον είναι σχεδόν εχθρικό για όποιον θέλει να στείλει το προϊόν του στο εξωτερικό και δεν έχει κάποιον καλό συνεργάτη ή είναι σχετικά άπειρος. Σκεφτήκαμε λοιπόν πόσο θα θέλαμε να υπήρχε ένα εργαλείο που να μπορούσε να το κάνει πιο εύκολο», λέει ο κ. Αθανασίου.\nΣτην ιστοσελίδα agrellas.com ο χρήστης καλείται απλά να δημιουργήσει ένα λογαριασμό χωρίς οικονομική επιβάρυνση. Από εκεί και πέρα μπορεί να χρησιμοποιήσει την εφαρμογή ανάλογα με τις ανάγκες του. Να αναζητήσει αγοραστές για τα προϊόντα του, να βρει προμηθευτές για την επιχείρηση του, να βρει συνεργάτες σε περίπτωση που θέλει να τυποποιήσει το προϊόν του( labeling, εμφιαλωτήρια, οργανισμοί πιστοποίησης κοκ), ακόμα και να αναζητήσει χρηματοδότες, μεταφορικές εταιρίες και εκτελωνιστές.\n«Ο χρήστης έρχεται σε επικοινωνία με τους ενδιαφερόμενους και μόνος του κανονίζει την τιμή, τον τρόπο παράδοσης, το μέσο μεταφοράς κτλ. Φυσικά χωρίς προμήθειες και δική μας παρέμβαση. Στόχος είναι να δώσουμε τη δυνατότητα στο χρήστη να επικοινωνήσει μόνος του χωρίς τη μεσολάβηση μεσαζόντων», λέει ο κ. Αθανασίου.\nΑν και πλέον όλο και περισσότερος κόσμος εντάσσει την τεχνολογία στις επαγγελματικές του δραστηριότητες εντούτοις, ειδικά οι αγρότες/ παραγωγοί δεν είναι πάντα εύκολο να πειστούν.\n«Είναι δύσκολο για μερικούς να αντιληφθούν τις δυνατότητες ενός τέτοιου εργαλείου γιατί είναι κάτι νέο και έξω από τα καθιερωμένα μέσα προώθησης των προϊόντων τους. Υπάρχει καχυποψία και λόγω κρίσης αλλά και γιατί είναι κάτι ξένο προς αυτούς. Εμείς από την πλευρά μας μέσα από τη διαρκή υποστήριξη και ενημέρωση, προσπαθούμε να δείξουμε στον κόσμο πως υπάρχει (χάρη στο Ίντερνετ) ένας ακόμη τρόπος να κινηθείς και να πουλήσεις αυτό που παράγεις. Οι νέοι είναι πιο εξοικειωμένοι με το Ίντερνετ και είναι πιο δεκτικοί τουλάχιστον στο να το δοκιμάσουν» λέει ο κ. Αθανασίου. «Και άλλωστε πιστεύω πως η παρουσία στο Διαδίκτυο είναι απαραίτητη , αν οι παραγωγοί έχουν σαν στόχο να εξάγουν τα προϊόντα τους, κάτι που πρέπει να είναι προτεραιότητα τους. Η Ελλάδα είναι τυχερή γιατί λόγω εδάφους και κλίματος παράγει κάποια μοναδικά προϊόντα., όπως το λάδι αλλά και τη μαστίχα, πολλά φρούτα, βότανα κρασιά και ποτά. Τα προϊόντα αυτά έχουν μεγάλη απήχηση στο εξωτερικό, η ζήτηση είναι μεγαλύτερη και σίγουρα μπορούν να πουληθούν σε καλύτερες τιμές απ' ότι στην αγορά του εσωτερικού».\nΣύμφωνα με τον κ. Αθανασίου «το βασικό είναι οι χρήστες που θα χρησιμοποιήσουν την ιστοσελίδα να βρουν τους κατάλληλους συνεργάτες και να δημιουργήσουν ένα ολοκληρωμένο προϊόν που να αναδεικνύει την προέλευσή του και την ποιότητά του. Αλλιώς πουλάς χύμα λάδι και αλλιώς ένα μπουκάλι με χαρακτήρα που τονίζει την προέλευσή του και τα χαρακτηριστικά του».\nΕτικέτες Ενημέρωση στις 2:36 μ.μ.


2ο Χειμερινό Θεατρικό Φεστιβάλ Λέσβου\nΠρώτη καταχώρηση: Τετάρτη, 4 Ιανουαρίου 2017, 22:10\nΘεατρικές παραστάσεις, ντοκιμαντέρ, συζητήσεις και άλλα πολιτιστικά δρώμενα περιλαμβάνονται στο 2ο Χειμερινό Θεατρικό Φεστιβάλ Λέσβου που θα πραγματοποιηθεί από τις 11 μέχρι τις 27 Ιανουαρίου σε Μυτιλήνη, Πλωμάρι και Αγιάσο.\nΣύμφωνα με τους διοργανωτές «Η ιδέα για ένα καινούργιο θεατρικό φεστιβάλ στο πανέμορφο νησί της Λέσβου στις αρχές του 2017 είναι αλήθεια ότι μας εξιτάρει. Τούτο το νησί έτσι κι έτσι πάντα μας δημιουργούσε μια θετική αύρα που μετασχηματίζονταν σε άνεμο δημιουργίας, χειμώνα, καλοκαίρι. Μετά λοιπόν την εμπειρία του περσινού θεατρικού φεστιβάλ-που είναι αλήθεια ότι σημείωσε ξεχωριστή επιτυχία - επανερχόμαστε με μια καινούργια ολοκληρωμένη πρόταση πολιτιστικής θεατρικής παρέμβασης. Εκτιμώντας και ευελπιστώντας συγχρόνως ότι θα τύχει της ίδιας θετικής αποδοχής, μια και το καλλιτεχνικό διαμέτρημα των παραστάσεων, είναι ιδιαίτερα υψηλό και στοχευμένο σε ένα κοινό ψαγμένο που ξέρει να εκτιμάει το ποιοτικό θέατρο και τον πολιτισμό γενικότερα.»\n11-12 Ιανουαρίου «LaCociniera» του Eduardo Machado, σκηνοθεσία: Λεωνίδας Παπαδόπουλος.\nΠρωταγωνιστούν: Αλεξάνδρα Παλαιολόγου, Μπάμπης Χατζηδάκης, Δώρα Θωμοπούλου, Μίλτος Σαμαράς, Μαρία Δερεμπέ.\nΣυμμετέχουν ακόμη οι: Απόστολος Μαλεμπιτζής, Ρένα Μαυροειδάκη, Παύλος Παυλίδης.\nΠαράσταση: Τετάρτη 11 και Πέμπτη 12 Ιανουαρίου, ώρα 21.00\nΠροπώληση: 13 ευρώ γενική είσοδος & 10 ευρώ φοιτητικό- ανέργων\nΠληροφορίες- Κρατήσεις : 2310-257218, 6974655664\n13 Ιανουαρίου «Faith» της Kate Robin\nΣκηνοθεσία: Γιώργος Βάλαρης. Πρωταγωνιστούν: Ζέτα Δούκα, Παναγιώτης Μπουγιούρης.\n14-15 Ιανουαρίου «Αναφορά στον Γκρέκο» του Νίκου Καζαντζάκη\n16-17 Ιανουαρίου «Το όνομα μου είναι Τζαίημς Ντην» του Γιώργου Χρονά.\nΣκηνοθεσία- μουσική επιμέλεια: Γιώργος Χρονάς.\nΣτον ρόλο του Ντην ο Αγησίλαος Σιούνας.\nΦιλική συμμετοχή: Αλέξανδρος Αλεξάνδρου, Γιώργος Χρονάς, Δανάη Δημητροπούλου.\nΟ Τζαίημς Ντην θυμάται τη ζωή του, από τις 8 Φεβρουάριου του 1931, όπου γεννήθηκε, έως τις 8 Οκτωβρίου 1955, που σκοτώθηκε. Ο θάνατός του, με το αμάξι του, αναποδογύρισε στους αγρούς - ή στη Βουλιαγμένης; - και το κεφάλι του βρέθηκε μέσα στα χόρτα. Τον γυρίζει πίσω. Δίπλα του, σταθερά, στη φρουρά του ο Αλέξανδρος και ο Γιώργος που τον φροντίζουν, συνέχεια, στον θρίαμβο της σύντομης ζωής του. Θαύμα νεότητος, ωραιότητος και ρέκβιεμ στη σειρά.\nΣτον χορό του: Δανάη Δημητροπούλου (φιλική συμμετοχή)\nΠαράσταση: Δευτέρα 16 και Τρίτη 17 Ιανουαρίου, ώρα 21.00\n18-19 Ιανουαρίου «Λωξάντρα» της Μαρία Ιορδανίδου.\nΣκηνοθεσία-θεατρική διασκευή Άννα Βαγενά.\nΠρωταγωνιστεί η Άννα Βαγενά.\nΗ Λωξάντρα έζησε στην Κωνσταντινούπολη από το 1824 που γεννήθηκε, έως το 1914 που πέθανε. Μέσα από τη ζωή της, βλέπουμε στην παράσταση, το ήθος και τον πολιτισμό των Ρωμιών της Πόλης, τότε που κυριαρχούσαν στη ζωή της.\n20 Ιανουαρίου «Οι Σιδεράδες» του Μίλος Νίκολιτς.\nΠαίζουν: Ερμόλαος Ματθαίου Ερνέστος Βουτσίνος, Έφη Καραγιάννη, Αβραάμ Παπαδόπουλος.\n«Τους Σιδεράδες τους έχω γράψει βασισμένος στις αρχές της αρχαίας τραγωδίας, μεταμφιεσμένης σε αρχαία κωμωδία. «Σαν συναυλία σε μια χορδή ή σαν το bolero του Ravel, όπου υπάρχει παραλλαγή του ίδιου θέματος, το οποίο πολλαπλασιάζεται οδηγώντας τελικά στο Παράλογο που πείθει περισσότερο από τον Ρεαλισμό. Εφόσον το κωμικό και το τραγικό είναι δίδυμα αδέρφια, βοηθούν τελικά στη σκηνή το ένα το άλλο, με αποτέλεσμα κάθε πόλεμος και κάθε εθνικισμός να οδηγεί στο Παράλογο, στην έλλειψη κάθε νοήματος.»\n22 Ιανουαρίου «Τη λένε Εύα» του Αντώνη Μποσκοΐτη.\nΣκηνοθεσία: Αντώνης Μποσκοΐτης.\nΠαίζουν: Εύα Κουμαριανού - Αντώνης Μποσκοΐτης.\n24 Ιανουαρίου «Μαράν Αθά» του Θωμά Ψύρρα.\nΘεατρική Διασκευή Δ. Αβδελιώδης.\nΜε τη Γιασεμί Κηλαηδόνη.\nΗ παράσταση “Μαράν Αθά”, που χαρακτηρίστηκε από την κριτική ως πνευματικό γεγονός και σταθμός στα θεατρικά μας πράγματα, παρουσιάστηκε για τρεις συνεχόμενες θεατρικές περιόδους 2009-2012 με τεράστια επιτυχία στο Θέατρο “Μεταξουργείο”, σε θεατρική διασκευή και σκηνοθεσία του Δήμου Αβδελιώδη, (από το ομώνυμο μυθιστόρημα του Θωμά Ψύρρα) με τη Γιασεμί Κηλαηδόνη. Η παράσταση επίσης ταξίδεψε και έλαβε μέρος σε φεστιβάλ σε διάφορες πόλεις της Ελλάδας (Θεσσαλονίκη, Πάτρα, Λάρισα, Ιωάννινα, Σύρο, κ.α).\n25 Ιανουαρίου «Το κιβώτιο» του Άρη Αλεξάνδρου.\nΣκηνοθέτης: Φώτης Μακρής, Κλεοπάτρα Τολόγκου.\nΠαίζουν: Φώτης Μακρής.\n26 Ιανουαρίου «ΝΙΝΑ2» της Κάτιας Σπερελάκη.\nΕρμηνεύει η Κάτια Σπερελάκη.\nΜε αυτοσαρκασμό και χιούμορ, μας παρασύρει σε ένα ταξίδι αυτογνωσίας. Ποια είναι αυτή η Νίνα2; Αντιμέτωπη με τον καθρέφτη, αγωνίζεται να συμφιλιωθεί με το παρελθόν και να αποδεχτεί το παρόν, διαδικασία κάθε άλλο παρά εύκολη. Όσο για τη Νίνα1, αποτελεί πλέον μακρινό όνειρο, μαζί με τόσα άλλα…\n27 Ιανουαρίου «Οιδίνους» του Θανάση Τριαρίδη.\nΣκηνοθεσία: Λάζαρος Γεωργακόπουλος.\nΕπίσης στο πλαίσιο του φεστιβάλ το Σάββατο και την Κυριακή 21 και 22 Ιανουαρίου θα παρουσιαστούν οι παιδικές παραστάσεις «Μαγικοί επιστήμονες» σε κείμενο Άκη Μητσούλη και σκηνοθεσία Παυλίνας Χαρέλα, με πρωταγωνιστές τους Μάριο Κωνσταντίνου, Χρήστο Γκουτσίδη και Παναγιώτη Αναγνωστόπουλο και «Κύκλος με την κιμωλία» σε κείμενο και σκηνοθεσία του Γιάννη Καλαντζόπουλου και μουσική του Δημήτρη Λέκκα, με τους Χρήστο Γκουτσίδη, Δημήτρη Δάγκαλη, Ελένη Χρυσομάλλη, Ανδρομάχη Βουτσά, Βαλάντη Γαργάνη, Χριστόφορο Χριστοφορίδη (φιλική συμμετοχή).\nΤην Κυριακή 22 Ιανουαρίου μετά το τέλος της παράστασης «Τη λένε Εύα» θα πραγματοποιηθεί συζήτηση με την παρουσία της πρωταγωνίστριας Εύας Κουμαριανού.\nΤη Δευτέρα 23 Ιανουαρίου θα πραγματοποιηθεί η προβολή του ντοκιμαντέρ «Κατερίνα Γώγου - Για την αποκατάσταση του μαύρου» σε σκηνοθεσία Αντώνη Μποσκοΐτη.\nΤην Τετάρτη 25 Ιανουαρίου μετά το τέλος της παράστασης «Το Κιβώτιο» θα πραγματοποιηθεί συζήτηση για τον συγγραφέα Άρη Αλεξάνδρου, με την παρουσία του σκηνοθέτη και ηθοποιού Φώτη Μακρή.\nΤην Πέμπτη 26 Ιανουαρίου μετά το τέλος της παράστασης «Νίνα2» θα πραγματοποιηθεί συζήτηση, με την παρουσία της πρωταγωνίστριας Κάτιας Σπελεράκη.\nΤην Παρασκευή 27 Ιανουαρίου μετά το τέλος της παράστασης «Οιδίνους» θα πραγματοποιηθεί συζήτηση με την παρουσία του συγγραφέα του έργου Θανάση Τριαρίδη, και των πρωταγωνιστών Λάζαρου Γεωργακόπουλου και Ευτυχίας Γιακουμή.\nΤελευταία ενημέρωση: Τετάρτη, 4 Ιανουαρίου 2017, 22:10\nHΠΑ: «Στάση» από ομάδες της Μινεάπολης λόγω της δολοφονίας 20χρονου Αφροαμερικανού από αστυνομικό


Ξενοδοχεία σε Bullay, Γερμανία | Προσφορές διακοπών από 34 EUR ανά βράδυ | iBooked.gr\nΞενοδοχεία σε Bullay\nΑναζητήστε ξενοδοχεία και άλλα καταλύματα σε Bullay\nFeriendomizil Am Lindenplatz Ξενοδοχείο BullayΞενοδοχείο\nFerienwohnung Brautrock BullayΔιαμέρισμα\nΠαρόμοια καταλύματα κοντά σε Bullay\nΠροβολή στο χάρτη4.1 χλμ. από Bullay4.1 χλμ. από Κέντρο Πόλης\nBoutique Hotel Villa MelsheimerΞενοδοχείο\nΠροσφέροντας κανό, πεζοπορία και ποδηλασία στην περιοχή, αυτό το κατάλυμα βρίσκεται δίπλα σε Φρούριο Mont Royal και είναι σε απόσταση 20 λεπτών με το αυτοκίνητο από Burgruine-Landshut.\nΠροβολή στο χάρτη3.7 χλμ. από Bullay3.7 χλμ. από Κέντρο Πόλης\nΠροβολή στο χάρτη1000 μέτρα από Bullay1000 μέτρα από Κέντρο Πόλης\nHotel Reiler HofΞενοδοχείο\nΠροβολή στο χάρτη4.0 χλμ. από Bullay4.0 χλμ. από Κέντρο Πόλης\nΑυτό το ξενοδοχείο σερβίρει πιάτα της τοπικής κουζίνας και διαθέτει κανό, πεζοπορία και πίνγκ-πόνγκ στο χώρο του, προσφέροντας πανοραμική τοποθεσία κοντά σε Ποταμός Moselle.\nΠροβολή στο χάρτη2.6 χλμ. από Bullay2.6 χλμ. από Κέντρο Πόλης\nΠροβολή στο χάρτη5.0 χλμ. από Bullay5.0 χλμ. από Κέντρο Πόλης\nΠροβολή στο χάρτη1.5 χλμ. από Bullay1.5 χλμ. από Κέντρο Πόλης\nΠροβολή στο χάρτη3.0 χλμ. από Bullay3.0 χλμ. από Κέντρο Πόλης\nΠροβολή στο χάρτη800 μέτρα από Bullay800 μέτρα από Κέντρο Πόλης\nΠροβολή στο χάρτη2.8 χλμ. από Bullay2.8 χλμ. από Κέντρο Πόλης\nΠροβολή στο χάρτη1.9 χλμ. από Bullay1.9 χλμ. από Κέντρο Πόλης\nΠροβολή στο χάρτη2.4 χλμ. από Bullay2.4 χλμ. από Κέντρο Πόλης\nΠροβολή στο χάρτη3.3 χλμ. από Bullay3.3 χλμ. από Κέντρο Πόλης\nΠροβολή στο χάρτη2.3 χλμ. από Bullay2.3 χλμ. από Κέντρο Πόλης\nΠροβολή στο χάρτη3.8 χλμ. από Bullay3.8 χλμ. από Κέντρο Πόλης\nΠροβολή στο χάρτη3.6 χλμ. από Bullay3.6 χλμ. από Κέντρο Πόλης\nΠροβολή στο χάρτη4.7 χλμ. από Bullay4.7 χλμ. από Κέντρο Πόλης\nΠροβολή στο χάρτη5.2 χλμ. από Bullay5.2 χλμ. από Κέντρο Πόλης\nΠροβολή στο χάρτη900 μέτρα από Bullay900 μέτρα από Κέντρο Πόλης\nΠροβολή στο χάρτη3.2 χλμ. από Bullay3.2 χλμ. από Κέντρο Πόλης\nΠροβολή στο χάρτη2.9 χλμ. από Bullay2.9 χλμ. από Κέντρο Πόλης\nΠροβολή στο χάρτη2.5 χλμ. από Bullay2.5 χλμ. από Κέντρο Πόλης\nHotel Restaurant Zur Marienburg PünderichΞενοδοχείο\nΠροβολή στο χάρτη1.7 χλμ. από Bullay1.7 χλμ. από Κέντρο Πόλης\nΣε κοντινή απόσταση από την Onkel Toms Hütte, το ξενοδοχείο διαθέτει 22 δωμάτια με ιδιωτικά μπάνια.\nBed & Breakfast Sandra Muller Burg Bed and Breakfast\nΠροβολή στο χάρτη5.5 χλμ. από Bullay5.5 χλμ. από Κέντρο Πόλης\nGastehaus Falklay Ξενοδοχείο Burg Πανσιόν\nΠροβολή στο χάρτη1.8 χλμ. από Bullay1.8 χλμ. από Κέντρο Πόλης\nΠροβολή στο χάρτη1.6 χλμ. από Bullay1.6 χλμ. από Κέντρο Πόλης\nComfortable House Directly By The Moselle, With Terrace And Private Parking Βίλα BriedelΒίλα\nΠροσφέροντας άμεση πρόσβαση σε Klosterruine Stuben, Βίλα αποτελείται από 2 υπνοδωμάτια και κουζίνα.\nFerienwohnung Moselblick ReilΔιαμέρισμα\nΠροβολή στο χάρτη4.9 χλμ. από Bullay4.9 χλμ. από Κέντρο Πόλης\nHaus Ambiente Ξενοδοχείο ReilΔιαμέρισμα\nΠροβολή στο χάρτη5.1 χλμ. από Bullay5.1 χλμ. από Κέντρο Πόλης\nΠροβολή στο χάρτη4.2 χλμ. από Bullay4.2 χλμ. από Κέντρο Πόλης\nBed & Breakfast Sandra Muller Burg Διαμέρισμα\nBullay05.12 - 06.12.2020\n7Πολύ καλά650 σχόλια\nΑγκιστρι ΔιαμονηGlyfada HotelsΕνοικιαζομενα Σπιτια Στο ΡεθυμνοΞενοδοχεια Κωνσταντινουπολη ΤαξιμSyros HotelsΕνοικιαζομενα Σπιτια ΚαλλιθεαΞενοδοχεια Ημιδιαμονης Βορεια ΠροαστιαΡεα ΔωματιαΛουτρακι Ενοικιαζομενα Σπιτια Για Σεζον ΚαλοκαιριΜετεωρα Ξενοδοχεια


Κλέλια Πανταζή: Δε φαντάζεστε πού φωτογράφισε τον γιο της (pics) - Mothersblog.gr\nΗ τελευταία φωτογραφία της διάσημης μαμάς με τον γιο της είναι άκρως απολαυστική.\nΟ γιος τους, Μιχαήλ - Άγγελος, έχει πλέον μεγαλώσει πολύ και είναι ένα χαριτωμένο αγοράκι. Τον περασμένο Δεκέμβρη, γιόρτασε τα πρώτα του γενέθλια και η Κλέλια Πανταζή είχε γράψει τότε σε δημοσίευσή της:\nΗ διάσημη μαμά δε "χορταίνει" να φωτογραφίζει τον γιο της και όπως μαρτυρούν οι αναρτήσεις της, απολαμβάνει το ρόλο της μαμάς όσο τίποτε.\nΜάλιστα, από τον Ιανουάριο του 2021 κι έπειτα, κρατάει ένα τύπου ημερολόγιο μέσω Instagram, όπου καταγράφει τις μέρες που περνούν, απαθανατίζοντας στιγμιότυπα με τον γιο της εντός και εκτός σπιτιού.\nΧθες, ήμασταν στην 81η ημέρα του τρέχοντος έτους και η Κλέλια Πανταζή μοιράστηκε με τους διαδικτυακούς της φίλους μία απολαυστική φωτογραφία του μικρού Μιχαήλ - Άγγελου.\nΤο αγοράκι μπήκε σε ένα... τηγάνι και πόζαρε όρθιος στη μαμά του! Δείτε τη φωτογραφία στην gallery που ακολουθεί μαζί με ακόμα περισσότερες φωτογραφίες που έχει ανεβάσει πρόσφατα η διάσημη μαμά.\nΑποστόλης Τότσικας: Νέες φωτογραφίες του γιου του σε ρόλο μοντέλου\nΚΛΕΛΙΑ ΜΠΑΝΤΑΖΗ ΓΙΟΣ


Μεγάλα Χωράφια, Χανιά - ellinismos.gr | Κόμβος Διασύνδεσης του Ελληνισμού\nΜεγάλα Χωράφια, Χανιά\nΟικισμός της κοινότητας Καλαμίου, με υψόμετρο 190μ. και 80 κατοίκους.\nΓια την ονομασία του οικισμού αυτού διηγούνται την εξής ιστορία: Τα παλιά χρόνια, στη διάρκεια των Αποκριών, σύμφωνα με τη συνήθειά τους, οι Χριστιανοί μαζεύονταν σε γειτονικά σπίτια τρώγοντας και διασκεδάζοντας. Οι Τούρκοι μπήκαν μια φορά μέσα στα σπίτια και τους έσφαξαν όλους μαζί με τα μικρά παιδιά.\nΜετά απ’ αυτό το γεγονός, οι συγγενείς των σφαγέντων έρχονταν και καλλιεργούσαν τα κτήματά τους. Έκτιζαν μάλιστα και σπίτια όπου αποθήκευαν τα άχυρά τους. Σε καθέναν που ρώταγε απαντούσαν ότι εκεί που καλλιεργούν είναι μεγάλα χωράφια. Από το γεγονός αυτό, ο τόπος ονομάστηκε Μεγάλα Χωράφια.\nΟι υποκινητές της σφαγής ήταν τρεις: ο Μπιμπίρης, ο Τσουρούνης και ο Μπερετίνης.\nΟ Μπιμπίρης καλλιεργούσε την περιοχή που βρίσκεται προς τη θάλασσα, απ’ όπου έρχεται σήμερα το νερό. Λόγω του άφθονου νερού, υπήρχαν πολλοί κήποι και εσπεριδοειδή, τα οποία καλλιεργούσαν οι Χριστιανοί σαν δούλοι. Ένα βράδυ που έριχνε καταρρακτώδη βροχή, λες και άνοιξαν οι ουρανοί, έγινε καθίζηση και βούλιαξε ο τόπος στη θάλασσα. Τα ζώα προαισθάνθηκαν την καθίζηση και άρχισαν να φωνάζουν. Οι δούλοι που βρίσκονταν εκεί, άκουσαν τις φωνές των ζώων, τα έλυσαν και κρατώντας τα λουριά τους, επειδή ήταν πολύ σκοτεινά, πήγαν σε απόσταση 500μ., όπου υπήρχε μια σπηλιά και μπήκαν μέσα. Μετά από λίγη ώρα έγινε η καθίζηση.\nΟ Τσουρούνης είχε τα κτήματά του στο σημερινό Μετόχι, τα οποία καλλιεργούσαν Χριστιανοί δούλοι Ζήτησε από τον Μαντουδέ, που καταγόταν από το χωριό Κεφαλά, να του ανοίξει ένα λάκκο έξι μέτρων για στέρνα. Όταν ο Μαντουδές ζήτησε να πληρωθεί, ο Τσαρούνης τον έδειρε. Ο Μαντουδές γύρισε στο χωριό του και διηγήθηκε τα γεγονότα στο γιο του. Αυτός για εκδίκηση έκοψε το κεφάλι του Τσουρούνη. Το μέρος όπου τον έσφαξε ονομάστηκε Τσουρούνη, μετά δε το θάνατό του τα κτήματά του τα αγόρασαν οι Χριστιανοί.\nΗ γειτονιά Μπερετιανά πήρε τ’ όνομά της από τον Μπερετίνη.


Στήριξη του αιτήματος των «39» για παράταση της σύμβασής τους - protionline.grprotionline.gr\nΑΠΟ ΤΟ ΔΗΜΟΤΙΚΟ ΣΥΜΒΟΥΛΙΟ ΑΙΓΙΑΛΕΙΑΣ\nΥπέρ της παράτασης των συμβάσεων των 39 υπαλλήλων του δήμου Αιγιαλείας που είχαν προσληφθεί μέσω του προγράμματος Κοινωφελούς Εργασίας του ΟΑΕΔ, τάχθηκε στη χθεσινή συνεδρίασή του, το Δημοτικό Συμβούλιο Αιγιαλείας, λαμβάνοντας ομόφωνη απόφαση. Κατά κοινή ομολογία, οι εργαζόμενοι αυτοί καλύπτουν πάγιες και διαρκείς ανάγκες και η παραμονή τους στις υπηρεσίες του δήμου κρίνεται επιβεβλημένη, ιδίως τη συγκεκριμένη περίοδο που λόγω των μέτρων για τον covid γίνεται χρήση της άδειας ειδικού σκοπού.\nΌπως εξήγησε στο Σώμα η αντιδήμαρχος Διοίκησης Μαρία Σταυροπούλου, ΄΄οι 39 εργαζόμενοι, με αίτησή τους προς το Συμβούλιό μας, ζήτησαν να εγκρίνουμε το ψήφισμά τους και να στηρίξουμε το αίτημά τους για παράταση των συμβάσεών τους. Είναι γνωστό ότι δεν προβλέπεται νομοθετικά η παράταση των προγραμμάτων αυτών παρά μόνο σε συγκεκριμένες δομές και αυτό μπορεί να επιτευχθεί με μία τροποποίηση της απόφασης του υπουργείου Εσωτερικών. Η παράταση της σύμβασης δεν επιβαρύνει οικονομικά τον δήμο Αιγιαλείας αφού το αίτημα ουσιαστικά είναι χρονική επέκταση του προγράμματος και καλύπτεται από πόρους του ΟΑΕΔ΄΄. ΄΄Ειδικά στην περίοδο που διανύουμε, οι 39 εργαζόμενοι που στελεχώνουν σημαντικές υπηρεσίες, είναι απαραίτητοι΄΄, πρόσθεσε.\nΝα αποδεικνύεται ότι καλύπτουν πάγιες και διαρκείς ανάγκες\nΆπαντες παραδέχθηκαν πως οι 39 εργαζόμενοι είναι ιδιαιτέρως χρήσιμοι για τον δήμο. Ο κ. Γούτος ζήτησε να διερευνηθεί η δυνατότητα παράτασης της σύμβασης, ενώ η κ. Ψυχράμη ανέφερε πως καλό θα ήταν να φαίνεται σε ποιες Υπηρεσίες απασχολούνται και να παρουσιάζεται ο αριθμός του προσωπικού της κάθε μίας ώστε να αποδεικνύεται η αναγκαιότητα να παραμείνουν. Τέλος, ο κ. Παπακωνσταντινόπουλος είπε πως είναι σαφές ότι υποστηρίζει το αίτημα, σημειώνοντας ωστόσο ότι δεν είναι τοπικό το θέμα και πως 36.500 εργαζόμενοι του προγράμματος Κοινωφελούς Εργασίας, σε όλη την Ελλάδα έχουν την ίδια αγωνία. Έκανε δε γνωστό πως δεν θα υπάρξει ανάλογο πρόγραμμα του χρόνου, τονίζοντας πως το αίτημα θα πρέπει να είναι να παραταθεί η σύμβασή τους και μετά να μετατραπεί σε αορίστου χρόνου. ΄΄Δυστυχώς΄΄, σημείωσε, ΄΄απαγορεύεται να ανανεωθούν τρεις φορές οι συμβάσεις γιατί θα διεκδικήσουν μονιμοποίηση όμως πρέπει να μείνουν γιατί καλύπτουν πάγιες και διαρκείς ανάγκες΄΄.\nΔΗΜΟΣ ΑΙΓΙΑΛΕΙΑΣ · ΔΗΜΟΤΙΚΟ ΣΥΜΒΟΥΛΙΟ ΑΙΓΙΑΛΕΙΑΣ · ΟΑΕΔ · ΠΑΡΑΤΑΣΗ ΣΥΜΒΑΣΗΣ · ΠΡΟΓΡΑΜΜΑ ΚΟΙΝΩΦΕΛΟΥΣ ΕΡΓΑΣΙΑΣ · ΣΥΜΒΑΣΙΟΥΧΟΙ


Ανδρικές λαμπάδες – vraxioli.com\nΠράσινη πασχαλινή λαμπάδα για άντρες με ύφασμα και μεταλλικό στοιχειο τριφύλλι για γούρι.\nΗ λαμπάδα έρχεται σε δικό της ατομικό κουτί δώρου Όπως στην φωτογραφία.\nΚωδικός: lb0010. Κατηγορία: Λαμπαδες πασχαλινες χειροποιητες. Ετικέτες: ανδρικες λαμπαδες, λαμπαδες πασχαλινες ενηλικων, πασχαλινες λαμπαδες 2017, πασχαλινες λαμπαδες ανδρικες, πασχαλινες λαμπαδες για αγορια, πασχαλινες λαμπαδες για αντρες, πασχαλινες λαμπαδες για ενηλικες, πασχαλινες λαμπαδες χειροποιητες 2017, πασχαλινες λαμπαδες χειροποιητες για μεγαλους.\nΑνδρικές πασχαλινές λαμπάδες\nΠράσινη ανδρική λαμπάδα με ύφασμα και μεταλλικό στοιχειο τριφύλλι για γούρι. Η λαμπάδα έρχεται σε δικό της ατομικό κουτί δώρου όπως στην φωτογραφία.\nΑγορίστικη λαμπάδα με μουστάκια\nΓυναικεία λαμπάδα με βραχιόλι


Υπάρχουν κι άλλες σε βάρος του καταθέσεις\nΣε αργία από τα εκπαιδευτικά καθήκοντά του είναι από σήμερα ο 45χρονος εκπαιδευτικός που φέρεται να παρενοχλούσε μαθήτριες σε γυμνάσιο στο Μοσχάτο, μετά από απόφαση της υπουργού Παιδείας Νίκης Κεραμέως.\nΟ εκπαιδευτικός, που είναι αντιμέτωπος με τις κατηγορίες της κατάχρησης ανηλίκου σε ασέλγεια και προσβολή γενετήσιας αξιοπρέπειας, συνελήφθη από αστυνομικούς του Τμήματος Ανηλίκων μετά από καταγγελία των γονέων μαθήτριας η οποία τους είπε πως ο εκπαιδευτικός της ζήτησε να σηκώσει την μπλούζα της.\n«Το παιδάκι ήταν μόνο του στην τάξη και του ζήτησε να ξαπλώσει στο θρανίο βγάζοντας την μπλούζα», ανέφερε στη μαρτυρία της μια γυναίκα στον Alpha.\nΆλλη μια μαθήτρια υποστήριξε πως «μια κοπέλα είχε μείνει μόνη της, τελευταία, στην τάξη με τον καθηγητή και της είπε να καθίσει και να βγάλει την μπλούζα της».\nΌπως δήλωσε στον Alpha ο δήμαρχος Μοσχάτου Ανδρέας Ευθυμίου, «οι ψυχολόγοι μας θα επιληφθούν, εφόσον μας ζητηθεί». Σύμφωνα με το ίδιο ρεπορτάζ, ο 45χρονος εκπαιδευτικός συνήθιζε να κάνει σεξιστικά σχόλια στις μαθήτριές του, ενώ σε κάποιες από αυτές είχε στείλει και αιτήματα φιλίας στους λογαριασμούς του στα social.


ΕΣΚ ΝΕΦΡΟΠΑΘΩΝ 04/04/2014\nΉρθε η ώρα να κάνεις το βήμα! Είναι ώρα ευθύνης, είναι ώρα αγώνα και δράσης. Μην ανέχεσαι την εμπορευματοποίηση της υγείας και της πρόνοιας! Καμιά θυσία για τη πλουτοκρατία!\nΕμείς που τόσα χρόνια πληρώναμε την ανάπτυξη τους σήμερα πληρώνουμε την κρίση τους! Κυβέρνηση – Τρόικα – ΕΕ για την εξασφάλιση της κερδοφορίας της πλουτοκρατίας θέλουν την υγεία εμπόρευμα. Κλείνουν ιατρεία, νοσοκομεία οι ανάγκες μας πηγή κέρδους για αυτούς.\nΠέρασε ενάμισης χρόνος από την εκλογή του νέου ΔΣ της Πανελλήνιας Ομοσπονδίας Νεφροπαθών. Κι όμως τίποτα δεν ήταν νέο! Συνεχίστηκε η ίδια παλιά ξινισμένη σούπα, ο ίδιος δρόμος. Αυτός της συναίνεσης, του συμβιβασμού, της μοιρολατρίας. Αυτός των πρότυπων της Οικονομικής και Νομισματικής Ένωσης όπως ισχυρίζεται η πλειοψηφία του ΔΣ της Ομοσπονδίας στην τελευταία ανακοίνωση της.\nΕίναι υπέρμαχοι της εμπορευματοποίησης της υγείας, πρόνοιας, φαρμάκου. Υμνολογούν την κυβέρνηση «που μας προσέχει πολύ»! Θέλουν την Ομοσπονδία και τα σωματεία μας εκλογικά μαγαζιά των παλιών και νέων σωτήρων του ΣΥΡΙΖΑ. Πίνουν κρασί στο όνομα της ΕΕ, ΟΝΕ και της «υγιούς» επιχειρηματικότητας. Αυτοί είναι συνυπεύθυνοι και συνένοχοι για την σημερινή κατάσταση στον χώρο μας! Μας θέλουν έρμαια των μεγαλοκλινικαρχών και των φαρμακοβιομηχάνων, καθηλωμένους στο μηχάνημα! Συνάδελφοι οι μεταμοσχεύσεις νεφρού για το 2013 είχαν πτώση κατά 35% σε σχέση με το έτος 2012!! Η κατάργηση κάθε επιχειρηματικής δράσης στην υγεία μπορεί ν’ ανοίξει τον δρόμο και για τις μεταμοσχεύσεις, γιατί υγεία και κέρδος δεν συμβιβάζονται.\nΣΕΑΑΝ ΓΙΑ ΑΣΥΛΟ ΑΝΙΑΤΩΝ ΚΥΨΕΛΗΣ


ΠΑΟΚ-Κολοσσός: Βαθμολογία και αριθμοί το κάνουν ντέρμπι | Η ΡΟΔΙΑΚΗ\nΠΑΟΚ-Κολοσσός: Βαθμολογία και αριθμοί το κάνουν ντέρμπι\nΠΑΟΚ και Κολοσσός H Hotels θέλουν απόψε (18.30’) την τέταρτη νίκη τους στο πρωτάθλημα. Ντεμπούτο για δύο στο κλειστό της Πυλαίας\nΗμερομηνία 02/12/17 09:45\nΈνα από τα εκτός έδρας παιχνίδια που σε ανεβάζουν επίπεδο αν καταφέρεις να τα κερδίσεις και που δεν «κοστίζουν» ιδιαίτερα στη βαθμολογία αν τα χάσεις, είναι το αποψινό του Κολοσσού H Hotels με τον ΠΑΟΚ στη Θεσσαλονίκη.\nΜιλώντας θεωρητικά, οι δύο ομάδες δεν έχουν κοινούς στόχους. Οι μεν γηπεδούχοι «κυνηγάνε» καταρχήν το πλασάρισμα στην κορυφαία τετράδα, οι δε φιλοξενούμενοι τη γρήγορη παραμονή στην κατηγορία και – γιατί όχι; - την είσοδο στα πλέι οφ. Επί της ουσίας, ωστόσο, τη δεδομένη χρονική στιγμή πρόκειται για ντέρμπι δύο ισάξιων ομάδων, ανεξαρτήτως στόχου.\nΑπό τρεις νίκες έχουν σημειώσει οι δύο σημερινοί αντίπαλοι, με ακριβώς ίδια συγκομιδή, δύο εντός και μία εκτός. Ο ΠΑΟΚ έχει καλύτερη επίθεση, με σχεδόν 77 πόντους ανά αγώνα, όμως ο Κολοσσός H Hotels «απαντά» με καλύτερη άμυνα, καθώς δέχεται 73.6 πόντους μέσο όρο. Ο «δικέφαλος» του Βορρά είναι πολύ καλύτερος στα επιθετικά ριμπάουντ όμως η ομάδα της Ρόδου «του ρίχνει» στα δίποντα. Οι Θεσσαλονικείς έχουν περισσότερες ασίστ, οι «θαλασσί» περισσότερες τάπες.\nΕπίσης, οι δύο ομάδες θα εμφανιστούν στο παρκέ με μία νέα προσθήκη η κάθε μία στο ρόστερ της. Για τον ΠΑΟΚ, ντεμπούτο θα κάνει ο Αμερικανός Φιλ Γκος, ο οποίος λογικά θα καλύψει και το κενό του τραυματία Αντώνη Κόνιαρη, για τον Κολοσσό H Hotels την πρώτη του εμφάνιση θα κάνει ο 21χρονος διεθνής σέντερ, Γιώργος Τσαλμπούρης.\nΟ τεχνικός του ΠΑΟΚ, Ηλίας Παπαθεοδώρου έκανε δηλώσεις για το παιχνίδι τονίζοντας πως «έχουμε ένα παιχνίδι στο γήπεδό μας με τον Κολοσσό, μια σοβαρή και πειθαρχημένη ομάδα που ξέρει τι θέλει μέσα στο γήπεδο. Είναι ένα παιχνίδι που θέλουμε να το κερδίσουμε, να κάνουμε μία καλή εμφάνιση, να επιβάλουμε το ρυθμό μας ξεκινώντας από την άμυνα και να πάρουμε ένα αποτέλεσμα που το χρειαζόμαστε μέσα στο γήπεδό μας».\nΕκ των καλύτερων παικτών του «δικεφάλου» είναι ο 29χρονος φόργουορντ Ουσμάν Κρουμπάλι, ο οποίος έπαιξε το ρόλο του «καταλύτη» στην πρώτη εκτός έδρας νίκη του ΠΑΟΚ την προηγούμενη αγωνιστική στο Ρέθυμνο.\nΓια την αποψινή αναμέτρηση, ανέφερε ότι «σε κάποιες ομάδες μπορεί να κάνει καλό μία τέτοια διακοπή και σε κάποιες άλλες όχι. Εμείς πιστεύω ότι χρειαζόμασταν λίγη ξεκούραση και τώρα επικεντρωνόμαστε στον αγώνα με τον Κολοσσό, για τον οποίο προετοιμαζόμαστε τις τελευταίες δύο εβδομάδες.\nΣτην αρχή της σεζόν γνωρίσαμε κάποιες ήττες, οι οποίες μπορεί να ήταν σκληρές, αλλά μας βοήθησαν να χτίσουμε χαρακτήρα. Τώρα έχουμε συνεχόμενα εντός έδρας παιχνίδια, τα οποία θέλουμε πολύ να κερδίσουμε. Κοιτάζουμε όμως, ένα παιχνίδι τη φορά, οπότε για την ώρα σκεφτόμαστε μόνο το ματς με τον Κολοσσό.\nΤις τελευταίες μέρες έχουμε ένα νέο παίκτη στην ομάδα, τον Φιλ Γκος. Είναι πολύ έμπειρος και θεωρώ ότι θα είναι έτοιμος να μας βοηθήσει από τον πρώτο του κιόλας αγώνα».\nΑπό την πλευρά του Κολοσσού H Hotels, ο 19χρονος γκαρντ Κωνσταντίνος Παπαδάκης σχολίασε μεταξύ άλλων στο blog του στον ΕΣΑΚΕ ότι «έχουμε ένα δύσκολο παιχνίδι κόντρα σε μία δυνατή ομάδα, όπως είναι ο ΠΑΟΚ, ο οποίος συνηθίζει να βρίσκεται στις πέντε πρώτες ομάδες κάθε χρόνο. Τις τελευταίες εβδομάδες, έχει δείξει αρκετά σημάδια βελτίωσης και παίζει πολύ πιο καλό μπάσκετ, καθώς φαίνεται πως η ομάδα αποκτά χημεία σιγά σιγά.\nΤο έργο μας γίνεται ακόμη πιο δύσκολο, από την στιγμή που παίζουμε στη Θεσσαλονίκη κι εκεί παρουσιάζονται ακόμη πιο δυνατοί, ενώ θα έχουν στη διάθεσή τους κι έναν καινούριο παίκτη.\nΕμείς από την πλευρά μας, πρέπει να είμαστε 100% συγκεντρωμένοι και στις δύο πλευρές του παρκέ, κυρίως στην άμυνα, ώστε να είμαστε σε θέση να βρούμε ρυθμό και στην επίθεση».


Ολυμπιακός: Έχει πολλούς επικίνδυνους παίκτες η Μπασάκσεχιρ - Sportdog.gr - Αθλητικά Νέα | Ειδήσεις | Sport\n01/08/19 - 18:18\nΑΕΚτζής αναλύει Μπασάκσεχιρ για Ολυμπιακό – Αυτούς τους παίκτες να προσέξει\nΠοιός παίκτης της Ένωσης έκανε σκάουτινγκ ρεπόρτ για τους Πειραιώτες;\nΟλυμπιακός: Έχει πολλούς επικίνδυνους παίκτες η Μπασάκσεχιρ\nΤα στοιχεία της Μπασάκσεχιρ ανέλυσε ο Νταβίντ Σιμάο. Ο Πορτογάλος μέσος της ΑΕΚ αναφέρθηκε στον αγώνα με την τούρκικη ομάδα και έδωσε αναφορά για το τι πρέπει να προσέξει ο Ολυμπιακός στον τρίτο προκριματικό γύρω.\nΑρχικά, για το 0-0 με τους Τούρκους, είπε: «Πιστεύω πως δείξαμε καλά πράγματα απέναντι σε μια πολύ καλή ομάδα από την Τουρκία που έχει στο ρόστερ της παίκτες μεγάλης ποδοσφαιρικής αξίας. Είχαμε αρκετές ευκαιρίες για να σκοράρουμε όπως και η αντίπαλος μας, αλλά δεν τα καταφέραμε. Η γνώμη μου, επαναλαμβάνω, είναι πως δείξαμε πολύ καλά στοιχεία κόντρα στη Μπασάκσεχιρ και προσωπικά νιώθω γεμάτος. Στον αγωνιστικό χώρο σε ένα μήνα θα είμαστε καλύτεροι και σε τρεις μήνες ακόμα καλύτεροι. Έτσι είναι το ποδόσφαιρο. Δεν είναι ισχύει μόνο για την ΑΕΚ αυτό, αλλά για όλες τις ομάδες».\nΚαι πρόσθεσε για τις πρώτες του εντυπώσεις από την ΑΕΚ και τη ζωή στην Αθήνα: «Ακόμα δεν έχω συνηθίσει τη ζέστη, αλλά θα γίνει και αυτό. Νιώθω θετική ενέργεια. Εγώ όπως και όλοι οι συμπαίκτες μου νιώθουμε πως είμαστε μια οικογένεια. Όλοι αυτό λέμε στην ομάδα και το νιώθουμε πως είμαστε οικογένεια. Υπάρχει καλό κλίμα στην ομάδα και καλή ατμόσφαιρα. Πιστεύω πως είμαστε έτοιμοι για τα ευρωπαϊκά ματς που έρχονται και θα δώσουμε μια καλή απάντηση στο πρώτο παιχνίδι μας».\nΠαράλληλα δεν θέλησε να χρίσει κάποιο φαβορί για την μάχη της τουρκικής ομάδας με τον Ολυμπιακό για το Champions League, λέγοντας ότι: «Δεν ξέρω ποιος είναι φαβορί στο ζευγάρι ανάμεσα στον Ολυμπιακό και την Μπασάκσεχιρ. Πρόκειται για δυο καλές ομάδες και δεν είναι πρόβλημα μου για να είμαι ειλικρινής. Δεν με ενδιαφέρει κιόλας (σ.σ. γελάει). Έχουμε άλλο παιχνίδι να σκεφτούμε και να συγκεντρωθούμε. Δεν μας ενδιαφέρουν οι υπόλοιπες ομάδες», ωστόσο στο τέλος ανέφερε δύο παίκτες που ξεχώρισε: «Η Μπασάκσεχιρ έχει πολλούς επικίνδυνους παίκτες όπως είναι ο Βίστσα και ο Ρομπίνιο. Έχει ποδοσφαιριστές που μπορούν να κάνουν τη διαφορά σε ένα παιχνίδι. Είναι μια ομάδα με μεγάλο μπάτζετ και πέρσι τερμάτισε στην δεύτερη θέση του τουρκικού πρωταθλήματος, κάτι που δείχνει ότι αυτή η ομάδα είναι πραγματικά πολύ καλή».


Ευκάλυπτος – Τα βότανα απ’ το ντουλάπι της γιαγιάς με τα μάτια της βοτανοθεραπείας\nΝοέμβριος 21, 2020 eakidis\nΑγαπημένοι μου φίλοι σήμερα μέσα από την στήλη που όλοι αγαπήσαμε θα δούμε ένα βότανο που κατά την ταπεινή μου άποψη δεν πρέπει να λείπει από κανένα σπίτι, όπως δεν έλειπε σχεδόν ποτέ και απ το ντουλάπι της γιαγιάς.\nΕίναι ένα βότανο που σχετίζεται κυρίως με το αναπνευστικό σύστημα και όχι μόνο.\nΑυτό το βότανο δεν είναι άλλο από τον αγαπημένο Ευκάλυπτο.\nΠάμε όμως να γνωρίσουμε λίγο καλύτερα αυτό το θαυμαστό βότανο και πως μας βοηθάει στην υγεία μας.\nΟ Ευκάλυπτος με την γνωστή παγκόσμια λατινική του ονομασία Eucalyptus, έχει πάνω από 500 είδη.\nΟ Ευκάλυπτος μας δίνει το γνωστό ευκαλυπτέλαιο που χρησιμοποιείται από τις φαρμακευτικές εταιρίες κυρίως για ρινικά σπρέι.\nΟι θεραπευτικές του δράσεις και η χρήση του είναι παρά πολλές, όμως εμείς όπως κάθε φορά θα δούμε τα πιο βασικά που πρέπει να γνωρίζουμε.\nΈχει αντιβακτηριδιακή δράση σε κοψίματα και εκδορές και γενικά σε παθήσεις του δέρματος , ακόμα και στην αντιγήρανση της επιδερμίδας βοηθά καταπληκτικά.\nΕίναι ένα καλό αντισηπτικό των πνευμόνων. βοηθά τις βρογχικές εκκρίσεις, απελευθερώνει το φλέγμα, διευκολύνοντας τον βήχα.\nΗ εισπνοή ατμών που περιέχει εκχύλισμα ευκαλύπτου, βοηθά στην πρόληψη αλλά και την αντιμετώπιση της βακτηριακής βρογχίτιδας και όχι μόνο.\nΧρησιμοποείται και σε περιπτώσεις ιγμορίτιδας, και φαρυγγίτιδας, ενώ έχει αποδειχθεί ότι μετριάζει τις κρίσεις του άσθματος.\nΕπίσης το έλαιο του Ευκαλύπτου βοηθά στη χαλάρωση των μυών, ανακουφίζοντας από τους πόνους γι αυτό δεν λείπει ποτέ από μια βοτανική αλοιφή για μυοσκελετικά προβλήματα. Ανακουφίζει από τους πόνους στους μυς και τις αρθρώσεις και συστήνεται σε περιπτώσεις ρευματισμών και αρθριτικών. Επίσης, τονώνει την κυκλοφορία του αίματος.\nΧρησιμοποιείται για την υγιεινή της στοματικής κοιλότητας και βοηθά στην αντιμετώπιση της ουλίτιδας. Μάλιστα έρευνες έχουν αποδείξει ότι το ευκαλυπτέλαιο καταπολεμά τον Streptococcus mutans, μικρόβιο που ευθύνεται για την εμφάνιση της τερηδόνας.\nΤον Ευκάλυπτο εκτός από το υπέροχο τσαγάκι που μπορούμε να πιούμε για να πάρουμε όλες τις ευεργετικές του ιδιότητες , μπορούμε ιδίως όταν ταλαιπωρούμαστε από κάποια ίωση που ταλαιπωρεί το αναπνευστικό μας να κάνουμε εισπνοές.\nΒράζουμε φύλλα μέσα σε νερό και κάνουμε εισπνοές πάνω από το σκεύος(αφού κατεβάσουμε το σκεύος από τη φωτιά ) , με καλυμμένο κεφάλι με μια πετσέτα, για τις πνευμονικές παθήσεις, κρυολογήματα και συνάχι. Ανά δυο τρεις εισπνοές παίρνουμε για λίγο το πρόσωπο μας πάνω από το σκεύος και ξανά επαναλαμβάνουμε.\nΌπως έχουμε πει όλα τα βότανα έχουν φαρμακευτικές δραστικές ουσίες άρα ίσως κάποια μπορεί να έχουν και κάποιες αντενδείξεις, για αυτό σας έχω πει πάντα ρωτάμε τον βοτανοθεραπευτή μας.\nΗ χρήση του δεν συστήνεται στους υπερτασικούς, γιατί ανεβάζει την πίεση, ενώ απαγορεύεται σε εγκύους.\nΕύχομαι αγαπημένοι μου να μην σας κούρασα και να μάθαμε παρεούλα για αυτό το υπέροχο βότανο.\nΜέχρι την επόμενη φορά που θα τα ξανά πούμε εύχομαι να είστε όλοι καλά τόσο σε σωματικό όσο και σε ψυχικό επίπεδο.\nΚαι μην ξεχνάτε ….. σκεφτόμαστε θετικά για να πάμε κόντρα σε ότι μας στεναχωρεί και μας αγχώνει.\nPrevious Μ. Τζούφη: Άμεση συμπερίληψη των ιδιωτών οδοντιάτρων στα μέτρα ενίσχυσης\nNext Οι διαθέσιμες κλίνες νοσηλείας και ΜΕΘ-ΜΕΘ-COVID στην 6η ΥΠΕ


Τι είναι οι επιλεκτικοί συλλέκτες ηλιακών θερμοσιφώνων; | VIMA Online\nΓΙΟΡΤΑΖΟΥΝ: 4 ΔΕΚΕΜΒΡΙΟΥ 2021, 19:39\nΤι είναι οι επιλεκτικοί συλλέκτες ηλιακών θερμοσιφώνων;\n0 27 ΑΠΡΙΛΙΟΥ 2021, 16:25\nΌλοι ξέρουμε ότι οι ηλιακοί θερμοσίφωνες είναι εξαιρετικά χρήσιμοι στη χώρα μας. Θα ήταν άλλωστε παράδοξο αν μία από τις χώρες με τα μεγαλύτερα ποσοστά ηλιοφάνειας της χώρας δεν έδειχνε ενδιαφέρον για τους ηλιακούς οι οποίοι μπορούν και να μας ζεστάνουν το νερό οικολογικά αλλά και να μας γλυτώσουν λεφτά από τον λογαριασμό της ΔΕΗ αφού ο παραδοσιακός θερμοσίφωνας είναι ίσως η πιο ενεργοβόρα συσκευή στο σπίτι μας κι επιβαρύνει σημαντικά τον λογαριασμό του ρεύματος ενώ ο ηλιακός λειτουργεί κυρίως με την ηλιακή ενέργεια η οποία είναι δωρεάν. Η αγορά όμως ενός ηλιακού θερμοσίφωνα δεν είναι και ιδιαίτερα απλή υπόθεση.\nΚάποιος που πρόκειται να αγοράσει ηλιακό θα βρεθεί «αντιμέτωπος» με τεχνικούς όρους, όπως boiler και ηλιακοί συλλέκτες, τους οποίους λογικά δεν θα έχει συναντήσει πριν στη ζωή του. Εννοείται ότι οι ειδικοί σε κάθε επιχείρηση ηλιακών είναι εκεί για να λύνουν απορίες των πελατών, αλλά καλό είναι να έχει κάποιος μία εικόνα για τους ηλιακούς θερμοσίφωνες και τα μέρη τους πριν ξεκινήσει τις διαδικασίες για την αγορά του δικού του ηλιακού. Στο συγκεκριμένο άρθρο λοιπόν θα μιλήσουμε για τους ηλιακούς συλλέκτες και συγκεκριμένα για τους λεγόμενους επιλεκτικούς συλλέκτες.\nΤι είναι οι συλλέκτες ηλιακών και τι κάνουν\nΜπορούμε να πούμε ότι με απλά λόγια οι συλλέκτες ηλιακών είναι ίσως το πιο σημαντικό μέρος του όλου συστήματος. Είναι στην ουσία υπεύθυνοι για να συλλέγουν ηλιακή ενέργεια – τη ζέστη και το φως του ήλιου δηλαδή – με την οποία ζεσταίνουν και διατηρούν ζεστό το νερό στο μπόιλερ του ηλιακού θερμοσίφωνα. Στους ηλιακούς θερμοσίφωνες ανοιχτού κυκλώματος οι ηλιακοί συλλέκτες ζεσταίνουν απευθείας το νερό του ηλιακού, οπότε η λειτουργία τους βασίζεται σε αυτούς.\nΈνας συλλέκτης ηλιακού μοιάζει με έναν μεγάλο κεκλιμένο καθρέφτη και συνήθως έχει μαύρο χρώμα. Ο λόγος που η συλλεκτική επιφάνεια δεν είναι διάφανη είναι το γεγονός ότι ο κάθε κατασκευαστής θέλει να περιορίσει όσο το δυνατόν περισσότερο την απώλεια ενέργειας που μαζεύει ο συλλέκτης έτσι ώστε να είναι όσο το δυνατόν πιο αποτελεσματικός και αποδοτικός. Το μαύρο χρώμα απορρόφα καλύτερα το φως του ήλιου και δεν επιτρέπει τις αντανακλάσεις, μειώνοντας έτσι σημαντικά τις απώλειες ενέργειας από το μπροστινό μέρος του συλλέκτη. Κάθε ηλιακός συλλέκτης είναι επίσης εξοπλισμένος με ειδική μόνωση στο πίσω μέρος του έτσι ώστε η θερμότητα που συλλέγει να «παγιδεύεται» και να μεταφέρεται όλη στο νερό, είτε αυτό ρέει μέσα στον συλλέκτη είτε βρίσκεται στο boiler. Με άλλα λόγια, η μόνωση αποτρέπει την απώλεια ζέστης από το πίσω μέρος του συλλέκτη.\nΤι είναι οι επιλεκτικοί συλλέκτες;\nΌταν μιλάμε για επιλεκτικούς συλλέκτες στην ουσία εννοούμε ηλιακούς συλλέκτες η συλλεκτική επιφάνεια των οποίων έχει βαφεί με μία ειδική βαφή η οποία ονομάζεται επιλεκτική. Η βαφή αυτή περιέχει τιτάνιο και εφαρμόζεται στη συλλεκτική επιφάνεια με την τεχνική του μοριακού βομβαρδισμού, η οποία είναι και η τελευταία λέξη της τεχνολογίας και δεν μπορεί να γίνει σε εργοστάσια της χώρας μας. Αυτό που κάνει τους επιλεκτικούς συλλέκτες να ξεχωρίζουν είναι το γεγονός ότι είναι κατά 35% πιο αποδοτικοί από τους παραδοσιακούς ηλιακούς συλλέκτες για ηλιακούς θερμοσίφωνες. Αξίζει επίσης να σημειωθεί ότι η συλλεκτική τους επιφάνεια δεν είναι έχει μαύρο χρώμα, αλλά το χρώμα της είναι μπλε προς το γαλάζιο.\nΑξίζει να επενδύσω σε έναν επιλεκτικό συλλέκτη;\nΣυνήθως οι επιλεκτικοί συλλέκτες είναι αρκετά πιο ακριβοί από τους παραδοσιακούς, ωστόσο μακροπρόθεσμα προσφέρουν πολύ μεγαλύτερη εξοικονόμηση χρημάτων και κέρδος. Με άλλα λόγια, είναι μία επένδυση που θα φέρει μεγάλα κέρδη αλλά σε βάθος χρόνου. Είναι η τελευταία λέξη της τεχνολογίας στους ηλιακούς συλλέκτες και τους ηλιακούς θερμοσίφωνες γενικότερα και με τακτική συντήρηση και λίγη προσοχή, θα μείνουν στην οικογένεια σας για πολλά χρόνια.\nΌσον αφορά λοιπόν την επιλογή ηλιακού συλλέκτη για τον θερμοσίφωνα σας, καλό είναι να ακούτε πάντα τους ειδικούς, αλλά τώρα που ξέρετε τα υπέρ και τα κατά των επιλεκτικών συλλεκτών μπορείτε να κάνετε μία πιο καλύτερη και πιο σωστά πληροφορημένη επιλογή.


Marialena's Moments 2004-2008: Η γέννηση ενός ποίηματος\nΧθες τ' απόγευμα καθώς η εργασιακή μου μέρα έβαινε προς το τέλος της, αναζήτησα μια φωτογραφία από τη Γροιλανδία που μου είχε κάνει εντύπωση για να την βάλω στην οθόνη του υπολογιστή μου. Καθώς την "φόρτωνα", η θέα των πάγων στο τοπίο με το ημιφωτισμένο φεγγάρι και τον μοναχικό βαρκάρη, πυροδότησαν μια ακόμα ποιητική καταγραφή στο έτερο blog μου, http://marialena1.blogspot.com. Το ερέθισμα όμως δεν ήταν μόνο η μαγευτική φωτογραφία, αλλά τα σημειώματα που χθες διάβασα επαναλαμβανόμενα σε δημοσιεύματα άλλων ημερολογίων στο διαδύκτιο. Η γενιά μας των 30ρηδων+ περνάει την κρίση της πολύ άγρια. Ακόμα ψαχνόμαστε, ακόμα δεν έχουμε βρει τι θέλουμε, η ζωή μας στριμώχνει και μας προκαλεί. Μας δοκιμάζει και μας θέτει εμπρός των ευθυνών μας.\nΓεννήθηκε λοιπόν το ποίημα "Στην εποχή των Παγετώνων", από τη διάθεσή μου να επικοινωνήσω και να δώσω το στίγμα μου σ' αυτούς που θα το διαβάσουν και πιθανόν προβληματιστούν. Οι λέξεις έρρεαν καθώς συλλαμβάνονταν στο υποσυνείδητό μου το μήνυμα και έτσι γράφτηκαν πράγματα που λέγονται αλλά μέχρι τώρα δεν θα τα έγραφα. Το αποτέλεσμα, ζωντάνεψε με ορμή, με οργή και δύναμη τέτοια, που στη συνέχεια με άφησε να μαζεύω τα κομμάτια της δικής μου ψυχούλας. Το βράδυ ένιωσα την ανάγκη να το μοιραστώ με κάποιους φίλους και τους το διάβασα με συναισθήματα χαράς αλλά και προβληματισμού. Η αίσθηση αυτή με ακολούθησε στο πρωινό ξύπνημα, διαπιστώνοντας πως βιώνω μια δεύτερη εφηβεία αυτόν τον καιρό. Καιρός να πάμε παρακάτω, ό,τι και αν σημαίνει αυτό!\nΑναρτήθηκε από Marialena στις 1:13 PM\nπολύ σημαδιακό, έχουμε το ιδιο wallpaper...!!!\nΝα περνάς υπέροχα με τις ενδιαφέρουσες νοητικές διαδρομές σου.\n« Χωρίς αμφιβολία υπάρχει για τον καθέναν από μας μια ξεχωριστή, αναντικατάστατη αίσθηση που αν δεν τη βρεί να την απομονώσει εγκαίρως και να συζήσει αργότερα μαζί της, που ναν τη γεμίσει πράξεις ορατές, πάει χαμένος.»\nWednesday, January 18, 2006 2:50:00 PM\nΣ' ευχαριστώ και γω για το απόσπασμα του Οδυσσέα Ελύτη που παραθέτεις. Αν ήξερα και την ταυτότητά σου, θα το εκτιμούσα επιπρόσθετα, αλλά και πάλι δεκτή η επισήμανσή σου! Ναι, ευτυχώς πιστεύω ότι έχω βρει το μονοπάτι μου και βαδίζω με την συνεχή αναζήτηση παρούσα. Αξίζει τον κόπο!Να σαι καλά, Μ.\nΈρχομαι από το the write stuff και βλέπω και τρίτο μεγάλο πνεύμα που συναντήθηκε μαζί μας... μάλλον τελικά φταίει η απίστευτα όμορφη η φωτογραφία (σ'ευχαριστώ που μού έστειλες το site).\nΑχ Μαριαλένα, είμαι ένας γκρινιάρης γέρο γάτος, αλλά όχι πάντα. Πάντα η γραφή, σε οποιαδήποτε μορφή, λειτουργεί σαν διέξοδος, σαν ανακούφιση. Δεν λέω ότι δεν εννοώ αυτά που γράφω, το αντίθετο, αλλά γράφοντάς τα, ξεθυμαίνω κάπως, και στην ζωή μου (την αληθινή ζωή) είμαι πιό δυνατός. Θεωρώ τον εαυτό μου πολύ δυνατό, γιατί είμαι αρκετά συνεπής στις αρχές μου και στις αποφάσεις μου . Αυτό δεν σημαίνει ότι δεν πονάω, και τον πόνο μου βλέπεις στα post μου. Δεν είναι όμως παρά η σκοτεινή μου πλευρά,... αλίμονο αν δεν είχα και φωτεινή, όπως όλοι μας!\nBy the way, δεν θα περιέγραφα ποτέ την ζωή σαν "γαμημένη", μην ανησυχείς δεν είμαι πουριτανός, απλά αυτός ο όρος έρχεται σε αντίθεση με την έμφυτή μου κατά-βάση-αισιοδοξία, χάρη στην οποία εξακολουθώ να υπάρχω στη ζωή... Άλλωστε αν η ζωή μου ήταν γαμημένη, ή εγώ θα την είχα γαμήσει (που δεν το έχω κάνει ούτε και πρόκειται, ελπίζω), ή θα είχα αφήσει κάποιον άλλον να το κάνει, και πάλι ασυγχώρητο. Θα μού πεις, από μας εξαρτάται αυτό το τελευταίο; Πιστεύω πως ναι.\nΕίμαι ένας παλιοΜαύρο Γάτος που μπορώ να λέω μόνο αλήθειες...\nThursday, January 19, 2006 12:19:00 PM\nΜα τον Τουτάτη, δεν είναι υπέροχη αυτή η σύμπτωση, που τρεις και όχι μόνο από εμάς, διάλεξαν και εμπνεύστηκαν από τη συγκεκριμένη φωτογραφία από τους πάγους της Γροιλανδίας? Δεν την χορταίνω να την βλέπω, μου φαίνεται πως η Σελήνη τελικά έκανε πάλι τα μαγικά της!\n@aegean light: Please sent more Seferi, it's inspiring!\n@Μαύρος Γάτος: Merci mon petit!\nThursday, January 19, 2006 5:19:00 PM\nθα ξανάρθω, απ' τα μέρη σου...καληνύχτα\nFriday, January 27, 2006 10:23:00 PM


Ιωάννου Αρχιεπισκόπου Κωνσταντινουπόλεως, του Χρυσοστόμου / Ομιλία εις την Παραβολήν του τα μύρια τάλαντα οφείλοντος και τα εκατό δηνάρια απαιτούντος\nΚυριακή ΙΑ΄ Ματθαίου - Ομιλία εις την Παραβολήν του τα μύρια τάλαντα οφείλοντος και τα εκατό δηνάρια απαιτούντος\nΑγίου Ιωάννου Αρχιεπισκόπου Κωνσταντινουπόλεως, του Χρυσοστόμου\nΩσάν να έχω επιστρέψει κοντά σας από μακρινό ταξίδι έτσι αισθάνομαι σήμερα· διότι γι΄ αυτούς πού αγαπούν, όταν δεν μπορούν νά ευρίσκονται μαζί με τους αγαπωμένους δεν έχουν κανένα όφελος, έστω και αν μένουν σε γειτονική οικία. Για αυτό και εγώ, μολονότι δεν απομακρύνθηκα από την πόλη, δεν αισθάνομαι καλλίτερα από όσον εάν απουσίαζα, επειδή τον τελευταίον καιρό δεν κατέστη δυνατόν να σας ομιλήσω. Συγχωρήστε με όμως, η σιωπή δεν ωφείλετο σε ραθυμία, αλλά σε ασθένεια. Εσείς τώρα χαίρεσθε, επειδή απαλλάχθηκα από την αρρώστια, κι εγώ επειδή απήλαυσα την αγάπη σας. Διότι και όταν ασθενούσα, οδυνηρότερον από την αρρώστια μου ήταν το ότι δεν ημπορούσα να μετέχω στην αγαπημένη αυτή σύναξη· και τώρα που έγινα καλά, πιο ποθητό μου έγινε το να απολαμβάνω άνετα την αγάπη σας. Διότι ο πυρετός του σώματος δεν κατακαίει τόσο τους ασυενείς, όσο κατακαίει τις ιδικές μας ψυχές ο αποχωρισμός από τους αγαπημένους μας· και όπως εκείνοι επιζητούν φιάλες και ποτήρια και κρύα νερά, έτσι αυτοί επιζητούν τα αγαπημένα τους πρόσωπα. Αυτά τα γνωρίζουν καλά όσοι έχουν συνηθίσει να αγαπούν...\nΜη δυσανασχετήσετε όμως για το μήκος αυτών που πρόκειται να λεχθούν· διότι θέλω να σας διδάξω κάποια θαυμαστή κιθαρωδία, μεταχειριζόμενος όχι λύραν άψυχον, αλλά τείνοντας αντί χορδών τις ιστορίες των Γραφών και τις εντολές του Θεού.\nΚαι όπως στην περίπτωση της κιθάρας δεν αρκεί μόνον μια χορδή για να προκληθεί μελωδία, αλλά πρέπει όλες να κτυπηθούν με τον ρυθμό που ταιριάζει, έτσι και στην περίπτωση της ψυχικής αρετής δεν αρκεί για την σωτηρία μας μόνον ένας νόμος, αλλά πρέπει να τους τηρούμε όλους με ακρίβεια, εάν βέβαια έχομε διάθεση να επιτύχουμε πραγματική μελωδία.\nΈμαθε το στόμα σου να μην ορκίζεται; έχει ασκηθεί η γλώσσα σου να λέγει σε κάθε περίσταση «ναι» και «ου»; Ας μάθη να αποφεύγει και κάθε κακολογία και να δείχνει περισσότερο ενδιαφέρον γι΄ αυτή την εντολή, επειδή χρειάζεται και περισσότερο ενδιαφέρον γι΄ αυτή την εντολή, επειδή χρειάζεται και περισσότερο κόπο εκ μέρους μας. και αυτό διότι εκεί είχε να νικήσει απλώς μία συνήθεια, ενώ στην περίπτωση της οργής χρείαζεται μεγαλύτερο αγώνα, επειδή αυτό είναι πάθος τυραννικό και πολλές φορές παρασύρει όσους δεν έχουν νίψη και τούς γκρεμίζει στο βάραθρο της απώλειας.\nΠού λοιπόν ομίλησε ο Κύριος για την οργή και την μνησικακία; Και σε πολλά άλλα σημεία, αλλά ιδιαιτέρως στην παραβολή αυτή που είπε στους μαθητές, αρχίζοντας κάπως έτσι: « Δια τούτο ωμοιώθη η Βασιλεία των Ουρανών ανθρώπω βασιλεί, ός ηθέλησε συνάραι λόγον ( να λογαριασθεί) μετά των δούλων αυτού. Αρξαμένου δέ αυτού συναίρειν προσηνέχθη αυτώ είς οφειλέτης μυρίων ταλάντων...»· πρέπει όμως να πούμε για ποιό λόγο άρχισε με την αιτιολογία· πράγματι δεν είπε απλώς «ωμοιώθη η βασιλεία των ουρανών» αλλά «δια τούτο ωμοιώθη η βασιλεία των ουρανών». Για ποιό λόγο λοιπόν προηγείται η αιτία; Στους μαθητές του μιλούσε περί ανεξικακίας και τους δίδασκε ότι πρέπει να συγκρατούμε την οργή και να μην δίδουμε πολλή σημασία στις αδικίες που μας γίνονται από άλλους, λέγοντας έτσι: «εάν αμάρτη είς σε ο αδελφός σου, ύπαγε και έλεγξον αυτόν μεταξύ σου καί αυτού μόνου· εάν σου ακούση, εκέρδησας τόν αδελφόν σου».\nΑυτά και άλλα παρόμοια έλεγε ο Χριστός στους μαθητές και τους δίδασκε να φιλοσοφούν τα πράγματα, όταν ο Πέτρος, ο κορυφαίος του χορού των Αποστόλων, το στόμα των μαθητών, ο στύλος της Εκκλησίας, το στερέωμα της πίστεως, το θεμέλιο της ομολογίας, ο αλιεύς της οικουμένης, αυτός που ανέβασε το γένος μας από το βυθό της πλάνης στον ουρανό, ο πάντοτε θερμός και γεμάτος από παρρησία, ή μάλλον από αγάπη και όχι από παρρησία, ενώ όλοι σιωπούσα προσήλθε στον διδάσκαλο και λέγει: «ποσάκις αμαρτήσει εις εμέ ο αδελφός μου και αφήσω αυτώ; έως επτάκις;». Ερωτά μαζί και υπόσχεται, και πριν μάθει εκδηλώνει την φιλοτιμία του. Διότι γνωρίζοντας σαφώς την διάθεση του διδασκάλου, ότι πάντα ρέπει προς φιλανθρωπία, και μάλιστα ότι χαρίζεται πιο πολύ σ΄ αυτόν πού περισσότερο από τους άλλους παραβλέπει τα αμαρτήματα των συνανθρώπων του και δεν τα εξετάζει με κακή διάθεση, θέλοντας να αρέσει στο νομοθέτη, λέγει, «έως επτάκις;».\nΈπειτα για να μάθεις τι είναι ο άνθρωπος και τι ο Θεός και πως η γενναιοδωρία του ανθρώπου, όπου και αν φθάσει, συγκρινόμενη με τον πλούτο του Θεού είναι πιο ασήμαντη από κάθε πτωχεία, και ότι όσον απέχει μία σταγόνα από το απέραντο πέλαγος, τόσον απέχει η ιδική μας αγαθότητα από την ανέκφραστο φιλανθρωπία του Θεού, όταν ο Πέτρος είπε «έως επτάκις» και νόμισε πώς έδειξε μεγάλη φιλοτιμία και γενναιοδωρία, άκουσε τι του λέγει: «ου λέγω σοι, έως επτάκις, αλλ' έως εβδομηκοντάκις επτά»· μερικοί νομίζουν ότι εννοούσε εβδομήντα επτά φορές, δεν είναι όμως τόσες, αλλά παρ' ολίγον πεντακόσιες· διότι εβδομήντα φορές το επτά είναι τετρακόσια ενενήντα.\nΚαι μη νομίσεις ότι είναι δύσκολη η προσταγή, αγαπητέ. Επειδή εάν συγχωρήσεις μία και δύο φορές την ημέρα αυτόν πού αμάρτησε, και αν ακόμη είναι σκληρός σαν πέτρα, και αν ακόμη αυτός που σε λύπησε είναι αγριότερος από τους δαίμονες, δεν θα είναι τόσον αναίσθητος ώστε να πέσει πάλι στα ίδια, όμως από την συχνότητα της συγχωρήσεως θα συνετισθεί και θα γίνει καλύτερος και πιο επιεικής. Και συ πάλιν, εάν είσαι προετοιμασμένος να περιφρονείς τόσες φορές τα αμαρτήματα πού γίνονται εναντίον σου, αφού εξασκηθείς από την πρώτη και δεύτερη και τρίτη συγχώρηση, δεν θα σου είναι κοπιαστική πλέον αυτή η φιλοσοφία, αφού μια για πάντα εκπαιδεύθηκες από την συχνότητα της συγχωρήσεως να μη βλάπτεσαι καθόλου από τα αμαρτήματα του πλησίον σου.\nΜόλις τα άκουσε αυτά ο Πέτρος έμεινε εμβρόντητος, επειδή φρόντιζε όχι μόνο για τον εαυτό του αλλά και για εκείνους που ο Κύριος επρόκειτο να του εμπιστευθεί. Για να μη κάνει λοιπόν το ίδιο πού είχε κάνει και σε άλλες εντολές, του απέκλεισε προκαταβολικώς κάθε ερώτηση. Και τι έκανε στις άλλες εντολές; Αν κάποτε πρόσταζε ο Χριστός κάτι που φαινόταν δύσκολο, έσπευδε και ρωτούσε πριν από τους άλλους να μάθει περί της εντολής. Πράγματι, όταν πλησίασε ο πλούσιος και τον ρώτησε περί της αιωνίου ζωής και έμαθε πως αποκτάται η τελειότητα, «απήλθε λυπούμενος» εξ αιτίας των χρημάτων, ο δε Χριστός είπε «ευκοπώτεροόν έστι κάμηλον διά τρυμαλιάς ραφίφος διελθείν, η πλούσιον εις τήν βασιλείαν των ουρανών εισελθείν». Τότε ο Πέτρος, αν και είχε απογυμνώσει τον εαυτό του από όλα και δεν του είχε μείνει πλέον ούτε αγκίστρι, αφού είχε εγκαταλείψει και την τέχνη και το πλοιάριό του, παρ' όλα ταύτα πλησίασε τον Χριστό και τον ρώτησε: «Και τις δύναται σωθήναι»;\nΠρόσεχε την μετριοφροσύνη αλλά και τη θέρμη του μαθητού· διότι δεν είπε «αδύνατα πράγματα προστάζεις, δύσκολη η προσταγή, φοβερός ο νόμος», ούτε σιώπησε, αλλά έδειξε και τη στοργή του για τούς άλλους, και συγχρόνως απένειμε την οφειλομένη τιμή προς το διδάσκαλο, λέγοντας· «Και τίς δύναται σωθήναι»; Ενώ ακόμη δεν είχε γίνει ποιμένας, είχε ψυχή ποιμένος, και ενώ ακόμη δεν του είχε ανατεθεί η εξουσία έδειχνε την μέριμνα πού αρμόζει σε άρχοντα, φροντίζοντας για ολόκληρη την οικουμένη. Εάν ήταν πλούσιος και διέθετε πολλά χρήματα, ίσως θα έλεγε κάποιος ότι έκαμνε την ερώτηση αυτή μεριμνώντας όχι για τούς άλλους αλλά για τον εαυτόν του και φροντίζοντας για τα ιδικά του. Τώρα όμως η πενία του τον απαλλάσσει από αυτήν την υποψία, και αποδεικνύει ότι μεριμνούσε και ήθελε να μάθει την οδό της σωτηρίας από ενδιαφέρον για την σωτηρία των άλλων. Γι' αυτό και ο Χριστός ενθαρρύνοντας τον του είπε: «τα αδύνατα παρ' ανθρώποις, παρά τω Θεω δυνατά έστι». Μη νομίσεις, ότι εγκαταλείπεσθε έρημοι· εγώ συμπαρίσταμαι στην προσπάθεια σας αυτήν και κάνω τα ακατόρθωτα κατορθωτά και μάλιστα εύκολα. Όταν πάλιν ο Χριστός ομιλούσε για το γάμο και τη γυναίκα και έλεγε «ο απολύων γυναίκα παρεκτός λόγου πορνείας, ποιεί αυτήν μοιχάσθαι» και συνεβούλευε να υπομένει κανείς κάθε κακία της γυναικός εκτός μόνον από την πορνεία, ο Πέτρος, ενώ οι άλλοι σιωπούσαν, πλησίασε τον Χριστό και του είπε: «ει ούτος έστιν η αιτία (σχέσις) του ανθρώπου μετά της γυναικός, ου συμφέρει γαμήσαι (νά έλθη κανείς σέ γάμο)». Πρόσεχε και εδώ πως και τη τιμή πού αρμόζει σε διδάσκαλο απέδωσε, και για τη σωτηρία των άλλων φρόντισε, χωρίς και εδώ να μεριμνά για τον εαυτό του. Για να μην ειπεί λοιπόν και τώρα κάτι παρόμοιο, ανέτρεψε με την παραβολή εκ των προτέρων την αντίρρησή του. Αυτός ήταν ο λόγος για τον οποίον ο Ευαγγελιστής είπε: «διά τούτο ωμοιώθη η βασιλεία των ουρανών ανθρώπω βασιλεί, ός ηθέλησε συνάραι λόγον μετά των δούλων αυτού», δείχνοντας ότι γι’ αυτό λέγει την παραβολήν αυτή, για να μάθεις ότι και αν « εβδομηκοντάκις επτά» την ημέρα συγχωρείς στον αδελφό σου τα αμαρτήματά του, δεν έκαμες ακόμη τίποτε μεγάλο, αλλά υστερείς πολύ, απερίγραπτα από την φιλανθρωπία του Κυρίου καί δέν δίδεις τόσον όσο λαμβάνεις.\nΑς ακούσουμε λοιπόν με προσοχή την παραβολή· διότι αν και φαίνεται πώς από μόνη τής είναι σαφής, έχει όμως κρυμμένο μέσα της και κάποιον ανέκφραστο θησαυρό νοημάτων. « Ωμοιώθη η βασιλεία των ουρανών ανθρώπω βασλεί, όστις ηθέλησε συνάραι λόγον μετά τών δούλων αυτού». Μή προσπεράσεις επιπόλαια την φράση, αλλά ανάπτυξε παρακαλώ το δικαστήριο εκείνο και, εισερχόμενος στη συνείδησή σου, αναλογίσου όσα έχεις πράξει σε όλη σου την ζωή· και όταν ακούσης ότι λογαριάζεται με τούς δούλους του, να σκεφθείς ότι εννοεί και βασιλείς, και στρατηγούς, και επάρχους, και πλουσίους και πτωχούς, και δούλους και ελευθέρους: « Πάντας γάρ ημάς φανερωθήναι δει έμπροσθεν του βήματος του Χριστού»... Βάλε με τον νου σου πως θα είναι τότε το δικαστήριο, αναλογίσου όλα τα αμαρτήματα που έχεις κάμει. Και αν μάλιστα εσύ λησμονήσεις όσα επλημμέλησες, ο Θεός δε θα τα λησμονήσει ποτέ, αλλά θά τά στήση όλα ενώπιον των οφθαλμών μας, εάν δεν προλάβομε να τα εξαλείψομε τώρα με μετάνοια και εξομολόγηση και με το να μη μνησικακούμε ποτέ προς τους συνανθρώπους μας. Για ποιό λόγο όμως κάμει το λογοθέσιον; Όχι επειδή ο ίδιος αγνοεί (πως θα αγνοούσε αυτός πού γνωρίζει τά πάντα πρίν γίνουν;), αλλά για να πείσει εσέ τον δούλο του ότι δικαίως οφείλεις αυτό πού οφείλεις. Ή καλλίτερα όχι μόνον για να μάθεις, αλλά και για να καθαριστείς τελείως· επειδή και τον προφήτη γι’ αυτό τον πρόσταξε να λέγει τα αμαρτήματα των Ιουδαίων: Διότι λέγει «λέγε τάς ανομίας αυτών τω οίκω Ιακώβ καί τάς αμαρτίας αυτών τω οίκω Ισραήλ» όχι μόνον για να ακούσουν, αλλά για να διορθωθούν.\n«Αρξαμένου δέ αυτού συναίρειν, προσηνέχθη αυτω ειε οφειλέτης μυρίων ταλάντων». Άραγε πόσα του είχε εμπιστευθεί, αφού κατέφαγε τόσα πολλά; Μεγάλος ο όγκος του χρέους· και δεν ήταν μόνον αυτό το φοβερό, αλλά το ότι τον έφεραν και πρώτο στον Κύριο του. Επειδή εάν μεν τον έφερναν ύστερα από πολλούς άλλους πού φάνηκαν ευγνώμονες, δεν θα ήταν τόσο θαυμαστό το να μη εξοργισθεί ο Κύριος, επειδή η ευγνωμοσύνη των προηγουμένων θα τον είχε κάνει ημερότερο προς τούς αγνώμονες που ηκολούθησαν· το να φανεί όμως αχάριστος αυτός πού εισήλθε πρώτος και μολονότι φάνηκε τόσο αγνώμων να αντιμετωπιστεί με τόση φιλανθρωπία από τον Κύριο τού, αυτό είναι το ιδιαιτέρως θαυμαστό και παράδοξο.\nΟι άνθρωποι λοιπόν, όταν εύρουν τούς οφειλέτες τους, χαίρονται σαν να ευρήκαν κυνήγι και θήραμα και κάνουν τα πάντα για να απαιτήσουν όλο το χρέος. Και αν δε το κατορθώσουν εξ’ αιτίας της πτωχείας των οφειλετών, εκδηλώνουν την οργή τους για τα χρήματα στο ταλαίπωρο σώμα των δυστυχών εκείνων, βασανίζοντας και κτυπώντας και προξενώντας σ’ αυτό μύρια κακά. Ο Θεός όμως αντιθέτως, επενόησε και μετεχειρίσθη όλα τα μέσα για να τον απαλλάξει από τα χρέη. Διότι σε μάς, ο πλούτος είναι το να απαιτήσομε τα οφειλόμενα, ενώ για το Θεό, είναι πλούτος το να συγχωρήσει. Εμείς, όταν λάβομε τα οφειλόμενα, τότε γινόμεθα ευπορώτεροι· ενώ ο Θεός όταν συγχωρήσει τα αμαρτήματα, τότε κυρίως πλουτίζει. Επειδή πλούτος του θεού είναι η σωτηρία των ανθρώπων, όπως λέγει ο Παύλος: «ο πλουτών είς πάντας, καί επί πάντας τούς επικαλουμένους αυτόν».\nΑλλά ίσως κάποιος ειπεί: και πως αυτός που θέλει να χαρίσει και να συγχωρήσει τα ανομήματα διέταξε να τον πωλήσουν; Αυτό ακριβώς είναι πού φανερώνει πάρα πολύ την φιλανθρωπία του. Όμως ας μη βιαζόμεθα, αλλά ας προχωρούμε με την σειρά στην διήγηση τής παραβολής: « Μη έχοντος δε αυτού αποδούναι» λέγει. Τι σημαίνει «μη έχοντος αυτού αποδούναι». Πάλιν επίτασιν αγνωμοσύνης· επειδή όταν λέγει ότι δεν ημπορούσε να τα επιστρέψει, δεν εννοεί τίποτε άλλο παρά ότι ήταν στερημένος κατορθωμάτων και δεν είχε κανένα έργον αγαθόν, για να λογαριασθεί στην απαλλαγή των αμαρτημάτων του. Διότι λογαριάζονται, οπωσδήποτε λογαριάζονται τα κατορθώματα για την απαλλαγή των αμαρτημάτων μας, όπως και η πίστη λογαριάζεται για δικαιοσύνη. « Τω γάρ μή εργαζομένω, πιστεύοντι δέ επί τόν (Θεόν τόν) δικαιούντα τόν ασεβή, λογίζεται η πίστις αυτού είς δικαιοσύνην». Και τι λέγω για πίστη και κατορθώματα, αφού και οι θλίψεις μας λογαριάζονται για την εξάλειψη των αμαρτημάτων; Και αυτό το φανερώνει ο Χριστός με την παραβολή του Λαζάρου, παρουσιάζοντας τον Αβραάμ να λέγει προς τον πλούσιο, ότι ο Λάζαρος απήλαυσε στην ζωή τού τα κακά και γι’ αυτό εδώ ηύρε παρηγορία. Το φανερώνει και ο Παύλος γράφοντας στους Κορινθίους για εκείνο που πόρνευσε, προς τούς οποίους λέγει τα εξής: «παράδοτε τον τοιούτον τω σατανά εις όλεθρον τής σαρκός, ίνα τό πνεύμα σωθή». Καί άλλους επίσης πού ημάρτησαν τούς παρηγορεί λέγοντας «διά τούτο εν υμίν πολλοί ασθενείς καί άρρωστοι (ελαφρά καί βαρειά) καί κοιμώνται ικανοί. Ει γάρ εαυτούς εκρίνομεν, ουκ άν εκρινόμεθα· κρινόμενοι δέ υπό Κυρίου, παιδευόμεθα, ίνα μή σύν τω κόσμω κατακριθώμεν». Εάν δηλαδή κρίναμε εμείς τους εαυτούς μας, δεν θα εκρινόμεθα· γι’αυτό κρινόμενοι από τον Κύριο παιδευόμεθα (εδώ), για να μη καταδικασθούμε μαζί με τον κόσμο. Και εάν ο πειρασμός και η νόσος και η ασθένεια και ο αφανισμός του σώματος, τα οποία υπομένουμε ακουσίως, χωρίς να τα δημιουργούμε εμείς οι ίδιοι, μας λογαριάζονται στην εξάλειψη της αμαρτίας, πολύ περισσότερο τα κατορθώματα, τα οποία πραγματοποιούμε εκουσίως και με την ιδική μας προσπάθεια.\nΑυτός όμως και στερημένος από κάθε αγαθόν ήταν, και αφόρητο φορτίο αμαρτημάτων είχε· γι’ αυτό λέγει «μη έχοντος αυτού αποδούναι, εκέλευσεν αυτόν πραθήναι»· αυτό μας φανερώνει περισσότερο από οτιδήποτε άλλο την φιλανθρωπία του Δεσπότου, ότι και τον κάλεσε να λογοδοτήσει και να πωληθεί διέταξε. Επειδή και τα δύο τα έκαμε ώστε αυτός να μη πωληθεί. Από πού γίνεται αυτό φανερό; Από το τέλος· διότι αν ήθελε να πωληθεί αυτός, ποίος του το απαγόρευε; ποίος τον εμπόδιζε;\nΓιατί λοιπόν διέταξε να πωληθεί, αφού δεν επρόκειτο να το κάνει; Με την απειλή του αύξησε το φόβο για να τον παρακινήσει σε ικεσία· τον παρεκίνησε δε σε ικεσία, για να λάβει από αυτό αφορμή συγχωρήσεως. Βεβαίως ημπορούσε και πριν από την παράκληση να τον απαλλάξει από το χρέος, αλλά δεν το έπραξε για να μη πέσει σε χειρότερα. Ημπορούσε και πριν από το λογοθέσιο να δώσει τη συγχώρηση, αλλά για να μη γίνει απανθρωπότερος και ωμότερος προς τους συνανθρώπους του αγνοώντας το πλήθος των αμαρτημάτων του, γι’αυτό τον βοήθησε πρώτα να συνειδητοποιήσει το μέγεθος του χρέους του, και τότε του το χάρισε όλο. Διότι εάν αφού πρώτα έγινε η λογοδοσία και απεκαλύφθη το χρέος και άκουσε την απειλή, και έγινε φανερά η καταδίκη της οποίας ήταν άξιος, φάνηκε τόσον άγριος και σκληρός προς τον σύνδουλό του, σε πόση αγριότητα θα είχε φθάσει, αν τίποτε από αυτά δεν είχε συμβεί;\nΓι’ αυτό τα έκαμνε όλα αυτά ο Θεός και τα επιχειρούσε, για να συγκρατήσει εκ των προτέρων\nεκείνη τη σκληρότητα. Εάν όμως μέ κανένα από αυτά δε διορθώθηκε, αίτιος δεν είναι ο διδάσκαλος, αλλά εκείνος πού δεν εδέχθη την διόρθωση.\nΑς ιδούμε όμως πως προσπαθεί να θεραπεύσει την πληγή. «Πεσών ουν», λέγει, «παρά τούς πόδας αυτού, παρεκάλει αυτόν λέγων· μακροθύμησον επ εμοί, καί πάντα σοί αποδώσω». Και μάλιστα δεν είπε ότι δεν είχε να του τα επιστρέψει· έτσι όμως συνηθίζουν να κάνουν όσοι χρεωστούν· και αν ακόμη δεν ημπορούν να επιστρέψουν τίποτε, υπόσχονται, ώστε να απαλλαγούν από τα παρόντα δεινά. Ας ακούσομε όσοι ραθυμούμε στην προσευχή, πόση είναι η δύναμη των παρακλήσεων. Αυτός δεν επέδειξε νηστεία, ούτε ακτημοσύνη, ούτε τίποτε παρόμοιο, αλλά αν και ήταν έρημος και γυμνός από κάθε αρετή, επειδή μόνο παρεκάλεσε τον Κύριο, κατόρθωσε να το παρακινήσει σε ευσπλαχνία. Ας μην αποκάμνομε λοιπόν στις παρακλήσεις. Διότι ποίος θα ημπορούσε να γίνει αμαρτωλότερος από αυτόν, ο οποίος ήταν υπεύθυνος για τόσα ανομήματα, ενώ κατόρθωμα δεν είχε κανένα, ούτε μικρόν, ούτε μεγάλο; Δεν είπε όμως μέσα του «δεν έχω παρρησία, είμαι γεμάτος εντροπή, πως ημπορώ να τον πλησιάσω; πως ημπορώ να παρακαλέσω;», πράγμα πού πολλοί επιβαρημένοι με αμαρτίες το λέγουν, πάσχοντες από διαβολική ευλάβεια. Σου λείπει η παρρησία; Γι’ αυτό πλησίασε, για να αποκτήσεις παρρησία πολλή. Μήπως είναι άνθρωπος αυτός πού πρόκειται να συμφιλιωθεί μαζί σου, για να εντραπείς και να κοκκινίσεις; Είναι ο Θεός, πού περισσότερο από εσένα θέλει να σε απαλλάξει από τα ανομήματα. Δεν επιθυμείς εσύ τόσον την ασφάλεια σου, όσον εκείνος ποθεί την σωτηρία σου. Και αυτό μας το δίδαξε με τα ίδια του τα έργα.\nΔεν έχείς παρρησία; Γι’ αυτό ακριβώς θα ημπορέσεις να αποκτήσεις παρρησία, επειδή έχεις αυτήν την αίσθησι· διότι η μεγαλυτέρα παρρησία είναι το να μη νομίζεις ότι έχεις παρρησία. Όπως ακριβώς η μεγαλυτέρα καταισχύνη είναι το να δικαιώνει κανείς τον εαυτό του ενώπιον του Κυρίου· εκείνος είναι ακάθαρτος, έστω και αν είναι ο αγιώτερος από όλους τούς ανθρώπους· όπως ακριβώς δίκαιος γίνεται εκείνος πού έπεισε τον εαυτόν του ότι είναι ο τελευταίος από όλους. Και μάρτυρες για τα λεγόμενα είναι ο Φαρισαίος και ο Τελώνης. Μην απελπιζόμεθα λοιπόν για τις αμαρτίες μας, ούτε να απογοητευόμεθα, αλλά ας προσερχώμεθα στο Θεό, ας γονατίζομε ενώπιόν του, ας παρακαλούμε, καθώς έκαμε και αυτός, αφού μέχρι το σημείο αυτό έδειξε τη καλή του διάθεση. Και το ότι δεν έχασε το θάρρος του, και το ότι δεν απελπίσθηκε, και το ότι ομολόγησε τις αμαρτίες του, και το ότι ζήτησε κάποια αναβολή και παράταση, όλα αυτά είναι καλά και φανερώνουν συντριβή διανοίας και ψυχή ταπεινωμένη. Αυτά πού ακολούθησαν όμως δεν είναι όμοια με τα προηγούμενα. Διότι όσα συγκέντρωσε με την ικεσία, αυτά τα σκόρπισε όλα σε μία στιγμή με την οργή κατά του πλησίον.\nΑλλά ας έλθομε πρώτα στον τρόπον της συγχωρήσεως· ας ιδούμε πως τον απήλλαξαν από το χρέος και από ποια αιτία οδηγήθηκε ο Κύριος σ’ αυτό. «Σπλαγχνισθείς ο Κύριος αυτού», λέγει, « απέλυσεν αυτόν, καί τό δάνειον αφήκεν αυτω». Εκείνος εζήτησε αναβολήν, αυτός έδωσε συγχὠρησι δηλαδή έλαβε περισσότερον από αυτό πού εζήτησε. Γι’ αυτό καί ο Παύλος λέγει: « τω δυναμένω πάντα ποιήσαι υπερεκπερισσού ων αιτούμεθα ή νοούμεν». Διότι ούτε να φανταστείς δεν ημπορείς τόσα πολλά, όσα εκείνος είναι έτοιμος να σου δώσει. Μην εντραπείς λοιπόν, μη κοκκινήσης· ή μάλλον να εντρέπεσαι για τις αμαρτίες σου, να μην απελπίζεσαι όμως, ούτε να απομακρυνθείς από την προσευχή, αλλά πλησίασε, έστω και να του δώσεις την ευκαιρία να επιδείξει την φιλανθρωπία του με την συγχώρηση των αμαρτιών σου. Εάν όμως φοβηθείς να τον πλησιάσεις, τότε εμπόδισες την αγαθότητα του, συνεκράτησες την αφθονία της καλοσύνης του, όσον βεβαίως εξαρτάται από εσένα.\nΑς μη δειλιάζομε λοιπόν, ούτε να διστάζομε στις προσευχές. Επειδή, και αν ακόμη πέσομε σ’ αυτό το ίδιο το βάραθρο της κακίας, έχει τη δυνατότητα γρήγορα να μας ανασύρει από εκεί. Κανείς δεν έκαμε τόσες αμαρτίες, όσες αυτός· διότι πράγματι διέπραξε κάθε είδος πονηρίας· αυτό φανερώνουν τα μύρια τάλαντα. Κανείς δεν ήταν τόσον έρημος όσον αυτός, δεν είχε να πληρώσει το χρέος του. Αλλ’ όμως αυτόν που είχε προδοθεί από παντού, ημπόρεσε να τον σώσει η δύναμη της προσευχής. Και έχει τόσο μεγάλες δυνατότητες η προσευχή, θα ειπεί κάποιος, ώστε να απαλλάξει από την ποινή και την τιμωρία αυτόν που με έργα και με μύριους τρόπους ήλθε σε σύγκρουση με τον Κύριο; Ναι, άνθρωπε, τόσο μεγάλες δυνατότητες έχει. Διότι δεν κατορθώνει αυτή μόνη της τα πάντα, αλλ’ έχει σύμμαχο και πολύ μεγάλο βοηθό την φιλανθρωπία του δεχομένου την προσευχή Θεού, η οποία και τα κατόρθωσε όλα στην περίπτωσιν αυτήν, και κατέστησε ισχυρά την προσευχή. Αυτό λοιπόν υπονοούσε όταν έλεγε «σπλαγχνισθείς ο Κύριος αυτού απέλυσεν αυτόν, καί τό δάνειον αφήκεν αυτώ», για να μάθεις ότι μαζί με την προσευχή και πριν από την προσευχή όλα τα έκαμνε η φιλανθρωπία του Κυρίου. «Εξελθών δε εκείνος εύρε ένα των συνδούλων αυτού, ος όφειλε αυτώ εκατόν δηνάρια· και κρατήσας αυτόν έπνιγε λέγων· απόδος μοι, ει τι (ότι) οφείλεις». Άραγε τι θα ημπορούσε να υπάρξει αισχρότερο από αυτό; ενώ η ευεργεσία ηχούσε ακόμη στην ακοή του, λησμόνησε την φιλανθρωπία του Κυρίου.\nΒλέπεις πόσον μεγάλο αγαθόν είναι το να ενθυμείτε κανείς τις αμαρτίες του; Διότι και αυτός, εάν τις είχε διαρκώς στη μνήμη του, δεν θα γινόταν τόσον σκληρός και απάνθρωπος. Γι’ αυτό συνεχώς λέγω, και δεν θα παύσω να το λέγω, ότι είναι πάρα πολύ χρήσιμο και αναγκαίο το να κρατούμε διαρκώς στη μνήμη μας όλα μας τα πταίσματα· διότι τίποτε δεν ημπορεί να καταστήσει την ψυχή τόσον φιλόσοφο και επιεική και ήπια, όσον η διαρκής μνήμη των αμαρτημάτων. Γι’ αυτό ο Παύλος κρατούσε στη μνήμη του όχι μόνον τα μετά το λουτρό του βαπτίσματος αμαρτήματα, αλλά και αυτά που προηγήθησαν από αυτό, μολονότι βεβαίως είχαν εξαφανισθεί ολοτελώς. Εάν δε εκείνος κρατούσε στη μνήμη του τα πριν από το βάπτισμα, πόσο μάλλον εμείς πρέπει να μη λησμονούμε τα μετά το βάπτισμα· διότι με την ανάμνηση όχι μόνον τα εξαφανίζουμε, αλλά και προς όλους τους ανθρώπους θα συμπεριφερόμεθα με περισσότερη επιείκεια, και το Θεό θα τον υπηρετήσομε με μεγαλύτερη αφοσίωση, αφού μαθαίνουμε πολύ καλά με την ανάμνηση τους την ανέκφραστο φιλανθρωπία του.\nΑυτό το πράγμα όμως εκείνος δεν το έκαμε, αλλά ξεχνώντας το μέγεθος των οφειλών του λησμόνησε και την ευεργεσία. Και αφού λησμόνησε την ευεργεσία, έγινε κακός με τον σύνδουλό του και με την κακία πού έδειξε σ’ εκείνον έχασε όλα όσα κέρδισε από την φιλανθρωπία του Θεού. «Κρατήσας γάρ αυτόν έπνιγε λέγων, απόδος μοι, εί τι οφείλεις». Δεν είπε « δώσε μου πίσω τα εκατό δηνάρια», επειδή ντρεπόταν το ασήμαντον του χρέους, αλλά «ότι οφείλεις». «Ο δε πεσών επί τούς πόδας αυτού, παρεκάλει αυτόν, λέγων· μακροθύμησον επ’ εμοί καί πάντα σοι αποδώσω». Με τα ίδια λόγια, πού ηύρε και εκείνος την συγχώρηση, με τα ίδια και αυτός αξιώνει να σωθεί. Εκείνος όμως από την υπερβολική του σκληρότητα ούτε με αυτά τα λόγια κάμφθηκε, ούτε σκέφθηκε ότι ο ίδιος με τα λόγια αυτά σώθηκε. Και αν ακόμη τον συγχωρούσε, ούτε έτσι θα ήταν φιλανθρωπία αλλά οφειλή και χρέος. Διότι εάν το έκαμνε αυτό πριν γίνει η λογοδοσία και πριν ληφθεί εκείνη η απόφαση και απολαύσει τόσο μεγάλη ευεργεσία, το γεγονός θα μπορούσε να αποδοθεί στην ιδική του μεγαλοψυχία. Τώρα όμως, μετά από τόσον μεγάλη δωρεά και άφεση τόσων πολλών αμαρτημάτων, ήταν πλέον υποχρεωμένος να φερθεί στον σύνδουλό του με ανεξικακία, σαν κάποια αναγκαία οφειλή. Αλλ’ όμως ούτε αυτό έκαμε, ούτε σκέφθηκε πόση ήταν η διαφορά της αφέσεως την οποίαν και αυτός απήλαυσε και που έπρεπε να δείξει στο σύνδουλό του. Διότι όχι μόνον στο ποσό των οφειλών, ούτε στο αξίωμα των προσώπων, αλλά και σ’ αυτόν τον ίδιον τον τρόπο θα ημπορούσε κανείς να ιδεί μεγάλη διαφορά. Επειδή εκείνα μεν ήσαν μύρια τάλαντα, ενώ αυτά εκατό δηνάρια. Και αυτός μεν προσέβαλε τον Κύριο του, ενώ ο οφειλέτης τον σύνδουλό του· αυτός επομένως, αφού είχε ευεργετηθεί είχε υποχρέωση να του χαρισθεί· ενώ ο Κύριος τον είχε απαλλάξει από όλο το χρέος χωρίς να ιδεί να γίνεται εκ μέρους του κάποιο μικρό ή μεγάλο αγαθό.\nΔεν έβαλε όμως τίποτε από αυτά στο νου του, αλλά εντελώς τυφλωμένος από την οργή τον έπιασε από το λαιμό και τον έκλεισε στην φυλακή. Βλέποντας όμως οι σύνδουλοί του, λέγει, αγανάκτησαν· και τον καταδικάζουν πριν από τον Κύριο οι σύνδουλοι, για να μάθεις πόσον ήμερος είναι ο Κύριος. Όταν ο Κύριος του τα άκουσε αυτά τον κάλεσε και λογαριάζεται πάλι μαζί του, καί δέν αποφασίζει έτσι απλώς την καταδίκη, αλλά προηγουμένως δικαιολογείται. Και τι λέγει «Δούλε πονηρέ, πάσαν οφειλήν εκείνην αφήκα σοι».\nΠοίος θα ημπορούσε να δείξει μεγαλύτερη καλοσύνη από αυτήν του Κυρίου; Όταν του όφειλε τα μύρια τάλαντα, ούτε καν με λόγο τον ελύπησε, ούτε πονηρόν τόν απεκάλεσε, αλλά μόνον διέταξε να πωληθή· και αυτό, για να τον απαλλάξει από τα χρέη. Όταν όμως έγινε κακός στον σύνδουλό του, τότε οργίζεται και θυμώνει· για να μάθεις ότι ευκολότερα συγχωρεί τα αμαρτήματα πού έγιναν σ’ αυτόν παρά αυτά πού έγιναν στούς συνανθρώπους μας. Και δεν το κάνει μόνον εδώ αυτό αλλά και σε άλλη περίπτωση. «Εάν γαρ προσφέρεις το δώρο σου», λέγει, «επί το θυσιαστήριο, κακεί μνησθής ότι ο αδελφός σου έχει τι κατά σου, ύπαγε, πρώτον διαλλάγηθι τω αδελφώ σου, καί τότε ελθών πρόσφερε τό δώρον σου». Βλέπεις πως προτιμά παντού τα ιδικά μας από τα ιδικά του και δεν θεωρεί τίποτε ανώτερο από τήν ειρήνη και την αγάπη προς τον συνάνθρωπο; και αλλού πάλιν· «ο απολύων την γυναίκα αυτού παρεκτός λόγου πορνείας, ποιεί αυτήν μοιχευθήναι». Και με τον Παύλο νομοθέτησε έτσι· «ει τις ανήρ γυναίκα έχει άπιστον, και αυτή συνευδοκει οικείν μετ’ αυτού, μη αφιέτω αυτήν». Εάν πορνεύσει, λέγει να την διώξεις, εάν όμως είναι άπιστος, μη την διώξεις· εάν δηλαδή αμαρτήσει σε σένα, χώρισε την· εάν αμαρτήσει σε μένα, κράτησε την. Έτσι και εδώ όταν αμάρτησε τόσον πολύ σ’ αυτόν, τον συνεχώρησε· όταν αμάρτησε στον σύνδουλό του με λιγότερα και μικρότερα αμαρτήματα από αυτά πού αμάρτησε στον Κύριο του, δεν τον συγχώρησε, αλλά τον τιμώρησε αυστηρά. Και εδώ μεν τον απεκάλεσε πονηρό, ενώ εκεί ούτε καν με λόγια δεν τον λύπησε. Γι’ αυτό και εδώ προστίθεται και τούτο, ότι ωργίσθη και τον παρέδωσε στους βασανιστάς· ενώ όταν του ζητούσε να απολογηθεί για τα μύρια τάλαντα, τίποτε παρόμοιο δεν προσέθεσε, για να μάθεις ότι εκείνη μεν η απόφαση δεν ήταν αποτέλεσμα οργής, αλλά φροντίδας πού απέβλεπε στην συγχώρησιν· αυτή λοιπόν, η προς τον σύνδουλό του αμαρτία ήταν πού τον εξόργισε τόσον πολύ.\nΆραγε τι θα μπορούσε να υπάρξει χειρότερο από την μνησικακία, αφού ανακαλεί και την ήδη αποφασισμένη φιλανθρωπία του Θεού, και αυτά πού δεν κατόρθωσαν να του τα προξενήσουν τα αμαρτήματα, αυτά κατορθώνει να του τα προξενήσουν τα αμαρτήματα, αυτά κατορθώνει να του τα προξενήσει η κατά του πλησίον οργή; Μολονότι έχει γραφή ότι «αμεταμέλητα τα χαρίσματα του Θεού». Πως λοιπόν εδώ μετά την ανακοίνωση της δωρεάς, μετά την εκδήλωση της φιλανθρωπίας, ανεκλήθη πάλιν η απόφαση; Εξ’ αιτίας της μνησικακίας· ώστε δε θα έσφαλλε κάποιος αν ονόμαζε αυτή πιο φοβερά από κάθε αμαρτίαν· διότι όλες οι άλλες κατέστη δυνατόν να βρουν συγχώρηση, ενώ αυτή όχι μόνον δεν μπόρεσε να επιτύχει συγγνώμη, αλλά και τις άλλες, πού είχαν αφανισθεί ολοτελώς, τίς ανανέωσε πάλι.\nΏστε η μνησικακία είναι διπλό κακό, διότι και καμία απολογία δεν έχει ενώπιον του Θεού, και τα υπόλοιπα αμαρτήματα μας, και αν ακόμη συγχωρηθούν, πάλι τα ανακαλεί και τα στρέφει εναντίον μας· πράγμα το οποίον έκαμε και εδώ. Επειδή τίποτε, τίποτε δεν μισεί και αποστρέφεται ο Θεός, όσον άνθρωπο πού είναι μνησίκακος και διατηρεί την οργή του. Αυτό μας το έδειξε εδώ ιδιαιτέρως, αλλά και στην προσευχή πού μας παρέδωσε παρήγγειλε να λέγομε έτσι: «άφες ημίν τά οφειλήματα ημών, ως καί ημείς αφίεμεν τοίς οφειλέταις ημών».\nΓνωρίζοντας λοιπόν όλα αυτά, και αφού γράψουμε την παραβολή αυτή στις καρδιές μας, όταν έλθουν στον νου μας όσα έχουμε πάθει από τούς συνδούλους μας, ας αναλογισθούμε και αυτά πού έχουμε κάνει στον Κύριον· και με τον φόβο των ιδικών μας αμαρτημάτων θα μπορέσουμε να απομακρύνομε γρήγορα τον θυμό για τα ξένα παραπτώματα. Εάν πρέπει να ενθυμούμεθα αμαρτήματα, μόνον τα ιδικά μας πρέπει να ενθυμούμεθα. Διότι εάν κρατήσομε στη μνήμη τα ιδικά μας, ποτέ δεν θα δώσομε σημασία στα ξένα· όπως ακριβώς εάν λησμονήσομε τα ιδικά μας, εύκολα εκείνα θα εισχωρήσουν στους λογισμούς μας. Πράγματι, και αυτός εάν είχε κρατήσει στη μνήμην του τα μύρια τάλαντα, δε θα ενθυμείτο τα εκατό δηνάρια· επειδή όμως τα λησμόνησε εκείνα, γι’ αυτό έπιασε από το λαιμό των συνδούλων του, και θέλοντας να απαιτήσει τα ολίγα, ούτε αυτό επέτυχε, αλλά επέσυρε στην κεφαλή του και τον όγκο των μυρίων ταλάντων.\nΓι’ αυτό θα τολμούσα να ειπώ ότι αυτή είναι η φοβερότερη από όλες τις αμαρτίες· η μάλλον δεν το λέγω αυτό εγώ, αλλά ο Χριστός το φανέρωσε με την παραβολή αυτή. Διότι αν δεν ήταν φοβερότερη από μύρια τάλαντα, εννοώ από τα αναρίθμητα αμαρτήματα, δε θα ανακαλούσε εξ αιτίας της και εκείνα. Τίποτε λοιπόν ας μη φροντίζομε τόσον, όσον το να καθαρεύομε από την οργή, και το να συμφιλιωνόμεθα προς εκείνους πού είναι δυσαρεστημένοι μαζί μας, γνωρίζοντας πώς ούτε η κοινωνία των μυστηρίων, ούτε τίποτε άλλο από αυτά, θα ημπορέσει να μας βοηθήσει εκείνη την ημέρα. Όπως πάλιν εάν νικήσομε αυτήν την αμαρτία, έστω και αν έχομε μύρια πλημμελήματα, θα ημπορέσομε να επιτύχομε κάποια συγγνώμη. Και δεν είναι ιδικός μας ο λόγος, αλλά του ιδίου του Θεού, ο οποίος πρόκειται να μας κρίνει. Διότι όπως είπε εδώ, ότι «ούτω ποιήσει και ο πατήρ μου, εάν μη αφήτε έκαστος τω αδελφώ αυτού από των καρδιών υμών τά παραπτώματα αυτών», έτσι και αλλού λέγει «εάν αφήτε τοις ανθρώποις τά παραπτώματα αυτών, αφήσει καί υμίν ο πατήρ υμών ο ουράνιος».\nΓια να έχομε λοιπόν και εδώ γαλήνια και ήρεμη ζωή και εκεί να επιτύχομε συγχώρηση και άφεση, ας προσπαθούμε και ας φροντίζομε να συμφιλιωνόμεθα με όσους εχθρούς έχουμε· διότι έτσι και τον Κύριο μας θα συμφιλιώσομε μαζί μας, και τα μέλλοντα αγαθά θα επιτύχομε, των οποίων είθε όλοι να αξιωθούμε «χάριτι καί φιλανθρωπία του Κυρίου ημών Ιησού Χριστού, ω η δόξα καί τό κράτος είς τούς αιώνας των αιώνων». Αμήν.


Πολιτική απορρήτου | Giorgio Zaga\nΜε την χρήση των υπηρεσιών της giorgio-zaga.gr, μας εμπιστεύεστε ορισμένα στοιχεία. Στην Πολιτική Απορρήτου μπορείτε να διαβάσετε αναλυτικά γιατί συλλέγουμε δεδομένα, τι δεδομένα είναι και πως τα χρησιμοποιούμε. Χρησιμοποιώντας τις υπηρεσίες μας, θα θέλαμε να ξέρετε τον τρόπο με το οποίο κάνουμε χρήση των στοιχείων. Αν χρησιμοποιείτε τις υπηρεσίες μας αφιερώστε λίγο χρόνο για να ενημερωθείτε επάνω στην Πολιτική Απορρήτου. Αν ενδιαφέρεστε για περισσότερες πληροφορίες


Πλούσια, πυκνά μαλλιά κυριολεκτικά με ένα ευρώ\nΑΡΧΙΚΗ / ΟΜΟΡΦΙΑ / ΜΑΛΛΙΑ / Πλούσια, πυκνά μαλλιά κυριολεκτικά με ένα ευρώ\nΥπάρχουν κάποιοι μήνες κατά την διάρκεια του χρόνου που η τριχόπτωση είναι τόσο έντονη, που αγχώνει υπερβολικά τόσο τους άνδρες όσο και τις γυναίκες. Τα μαλλιά πέφτουν σωρηδόν, οι τρίχες γίνονται λεπτές και σπάνε, φριζάρουν ή γεμίζουν ψαλίδα.\nΤην ίδια ώρα, οι εταιρείες καλλυντικών υπόσχονται θαύματα με τα νέα τους προϊόντα τα οποία όλοι βλέπουμε να λανσάρονται στην αγορά. Ανεξάρτητα με το εάν αυτά τα προϊόντα βοηθούν ή όχι μια πιθανή λύση, σίγουρα αποτελεσματική είναι το καστορέλαιο.\nΤο καστορέλαιο είναι ένα παχύ έλαιο που προέρχεται από το σπόρο των "communis Ricinus", το φυτό αυτό είναι πλούσιο σε ωμέγα-9 λιπαρά οξέα και τις απαραίτητες βιταμίνες. Το καστορέλαιο, το οποίο είναι το πλέον κατάλληλο για τον σκοπό της ανάπτυξης των μαλλιών, είναι ακατέργαστο και μη επεξεργασμένο.\nΠως να χρησιμοποιήσετε το καστορέλαιο:\nΤο καστορεάλαιο στη χρήση του είναι πολύ εύκολο, απλά πάρτε λίγο λάδι στην παλάμη σας και περάστε το μέσα από τα μαλλιά σας από τις ρίζες ως τις άκρες και κάντε μασάζ.\nΦροντίστε να μην χρησιμοποιείτε πάρα πολύ λάδι, διότι έχει παχύτερη πυκνότητα και θα είναι δύσκολο να το ξεπλύνετε. Αφήστε το λάδι να καθίσει στα μαλλιά σας για 15-20 λεπτά πριν ξεπλύνετε με χλιαρό νερό και σαμπουάν.\nΕναλλακτικά, εφαρμόστε το λάδι πριν πάτε για ύπνο και αφήστε το μια μέρα. Πλύνετε τα μαλλιά σας το επόμενο πρωί. Για να μην χρωματιστούν τα σεντόνια από το καστορέλαιο καλύψτε το κεφάλι σας με μια πετσέτα ή οποιοδήποτε καθαρό, βαμβακερό πανί. Μπορείτε να αναμίξετε το καστορέλαιο με οποιαδήποτε άλλο έλαιο διεγερτικό, όπως η μέντα πριν από τη χρήση για προστιθέμενη επίδραση.\nΒλεφαρίδες με όγκο; Μερικά tips που θα σας λύσουν τα χέρια\nΑυτό είναι το πιο hot κούρεμα για την επόμενη σεζόν και θα σου αρέσει πολύ\nΝυφικό μακιγιάζ: Πώς θα είναι φυσικό μα ιδιαίτερο;\nΦωτογήρανση: Ποια είναι τα δύο βασικά tips για να την αποφύγουμε;\nNEWS Πέθανε ο Μάνος Ελευθερίου\nWELLNESS Deja Vu - Τι είναι και γιατί συμβαίνει;\nΠΡΟΣΩΠΟ Βλεφαρίδες με όγκο; Μερικά tips που θα σας λύσουν τα χέρια\nCOOKBOOK Συνταγή για Μυζηθρόπιτα\nCELEBS Συγκλονίζει ο Ηλίας Μαμαλάκης: «Ο γιατρός, μού είχε δώσει δύο ημέρες ζωής…»\nΜΑΛΛΙΑ Αυτό είναι το πιο hot κούρεμα για την επόμενη σεζόν και θα σου αρέσει πολύ\nΔΙΑΤΡΟΦΗ Οι 3 καλύτερες συμβουλές για να αδυνατίσετε ευκολότερα με τη σφραγίδα της επιστήμης\nCOOKBOOK Η πιο δροσερή σαλάτα του καλοκαιριού είναι αυτή και είναι πλήρες γεύμα\nCELEBS Ζένια Μπονάτσου: Εκνευρίστηκε όταν τη φωτογράφισαν με τον φίλο της\nΥΓΕΙΑ Καρδιακές παθήσεις και ταξίδια - Πώς θα απολαύσετε την αναψυχή με ασφάλεια;\nCELEBS Εσύ ήξερες τι έχει σπουδάσει η Υβόννη Μπόσνιακ;\nΔΙΑΤΡΟΦΗ Ανάπλαση κυττάρων και αντιγήρανση: Φάτε το νερό\nCOOKBOOK Φτιάξε granola cups και κάνε το σνακ σου μοναδικό\nCELEBS Δεν θα πιστέψετε το πουρμπουάρ που άφησε ο Κριστιάνο Ρονάλντο στους υπαλλήλους του Costa Navarino\nCELEBS Η ανάρτηση της Μαρίας Ελένης Λυκουρέζου: «Τα πράγματα που δεν αγοράζονται...»\nINTERVIEWS Ελικοβακτηρίδιο: Η λοίμωξη που πρέπει πάντα να θεραπεύεται\nΔΙΑΤΡΟΦΗ Τα πρακτικά μυστικά διατροφής που μου έμαθε ένας Ολυμπιονίκης\nΠΡΟΣΩΠΟ Νυφικό μακιγιάζ: Πώς θα είναι φυσικό μα ιδιαίτερο;\nCELEBS Πόπη Τσαπανίδου: Kάνει το ντεμπούτο της στο θέατρο\nCOOKBOOK Εύκολα cookie bars με κομμάτια σοκολάτας\nΚιρσοί: Πώς θα προστατεύσετε τα πόδια σας το καλοκαίρι; περισσότερα...


ΕΠΙΚΟΥΡΟΣ ΙΤΕΑΣ: ΝΑΥΤΙΚΟ ΜΟΥΣΕΙΟ ΓΑΛΑΞΕΙΔΙΟΥ : ΦΟΥΣΚΟΘΑΛΑΣΣΙΕΣ...\nΓαλαξίδι 6 Απριλίου 2015\n«Οφειλή του Ναυτικού και Ιστορικού Μουσείου Γαλαξιδίου»\nΑγαπητοί συμπατριώτες, επειδή από το Μάϊο του 2011 πολλά έχουν γραφεί για το παραπάνω θέμα , τόσο στο διαδίκτυο όσο και σε εφημερίδες και λέγονται ακόμη από ένα αριθμό κατοίκων που σιγοψιθυρίζουν με υπονοούμενα ενώ άλλος αριθμός θεωρεί το θέμα ότι έχει κλείσει και δεν πρέπει να το ανασύρουμε , θα μου επιτρέψετε να σας καταγράψω το ιστορικόν της υπόθεσης με τις επισημάνσεις μου ώστε να ενημερωθείτε πλήρως .\n- Το Μάϊο του 2011 το ΣΔΟΕ , μετά από καταγγελία ιδιώτη ,τον Ιούνιο του 2010 , προέβη σε έλεγχο του Ναυτικού και Ιστορικού Μουσείου Γαλαξιδίου. Για τις παραβάσεις που δια-πιστώθηκαν , επιβλήθηκε πρόστιμο αξίας 75.600,00€ . Μετά την επιβολή του προστίμου έγιναν πολλές …αναφορές για το υπερβολικό ύψος του προστίμου σε σχέση με την παράβαση – εξοντωτικό μάλιστα χαρακτηρίζεται από την εφημερίδα το Γαλαξείδι στον αρ. φύλλου 696 τον Ιούνιο του 2013 - , με σύγχρονη προσπάθεια μετριασμού έως μηδενισμού της σοβαρότητας της υπόθεσης αφού επρόκειτο για κάποιες φωτοτυπημένες αποδείξεις . – Στην εφημερίδα το Γαλαξίδι , Αύγουστος του 2013 αρ. φ. 697 , δημοσιεύθηκαν τα αποτελέσματα της συνεδρίασης της Επιτροπής του Ναυτικού και Ιστορικού Μουσείου του Γαλαξιδίου της 19 Ιουλίου 2013 . Για το θέμα του προστίμου αναφέρει ότι ο Δήμος Δελφών έχει κάνει προσφυγή και συγχρόνως πληρώνει 5.250,00 € μηνιαίως έως ότου βγει η απόφαση . Ήδη όμως το συνολικό ποσό πρέπει να έχει εξοφληθεί από το καλοκαίρι του 2014 και η υπόθεση θα εκδικαστεί περίπου το 2020 !!! - Στο έγγραφο της Δ.Ε. Γαλαξιδίου με αρ.πρωτ.ΟΙΚ.687/13.1.2015 αναγράφεται\nΕδάφιο 3 . μετά την κατάργηση όλων των Ν.Π.Δ.Δ. το Ν. και Ι. Μουσείο Γαλαξειδίου περι-ήλθε στο Δήμο Δελφών , ο οποίος σύμφωνα με το νόμο είναι ο καθολικός διάδοχος με όλα τα δικαιώματα και τις υποχρεώσεις που απορρέουν από το καταργηθέν νομικό πρόσωπο. Η πλήρης ενημέρωση είναι ότι το άρθρο 103 παράγρ. 4 του νόμου 3852/2010 αναφέρει ότι στους νέους Δήμους τα συνενωμένα πλέον Ν.Π.Δ.Δ. ,σε ένα ή δύο , αποκτούν τα δικαιώ-ματα και τις υποχρεώσεις των πρώην Ν.Π.Δ.Δ. καθώς και τις εκκρεμείς υποθέσεις τους . -Εδάφιο 4 . Το πρόστιμο των 75.600,00 € που όφειλε ο Δήμος για το Ναυτικό και Ιστορικό Μουσείο Γαλαξειδίου στο Ελληνικό Δημόσιο συμψηφίστηκε υποχρεωτικά με τα προς είσπραξη έσοδα του Δήμου π.χ. ανταποδοτικά τέλη δημοσίων υπηρεσιών κ.ά. … Δηλαδή με απλά λόγια με τα δημοτικά τέλη που πληρώνουν οι δημότες του Δήμου Δελφών.Η πλήρης ενημέρωση είναι ότι η απόφαση επιβολής προστίμου του Σ.Δ.Ο.Ε. Περιφ/κής Δ/νσης Στερεάς Ελλάδας προβλέπει το αίτημα της Διοικητικής επίλυσης της διαφοράς σε περίπτωση προσφυγής . Επομένως δεν υφίσταται υποχρεωτικός συμψηφισμός , - Εδάφιο 5 . Για το επιβληθέν πρόστιμο ασκήθηκαν έξη ( 6) προσφυγές στο Πρωτοδικείο της Λιβαδειάς μέχρι τις 31/12/2012.\nΣτο δικαστήριο εκδικάζονται σήμερα υποθέσεις περιόδου 2007-2008 !!!\nΗ πλήρης ενημέρωση είναι ότι οι 6 προσφυγές αφορούν τις 6 επιβολές προστίμου για τη μη τήρηση βιβλίου εσόδων και εξόδων και τη μη έκδοση αποδείξεων λιανικής πώλησης επί ποσών για τα έτη 2006 1.167,00 € , 2007 3.394,70 € , 2008 7.208,30 € 2009 6.945,10 € 2 010 6.025,70 € και 2011 6.025,70 € . Η επιβολή προστίμου , 12.600,00 € ανά έτος , επιβλήθηκε στο Ναυτικό Μουσείο όχι σαν Ν.Π.Δ.Δ. , μη κερδοσκοπικού χαρακτήρα , αλλά σαν επιχείρηση αφού πέραν των μορφωτικών και πολιτιστικών σκοπών ,ασκεί αδιαλείπτως από το έτος 2006 δραστηριότητα κερδοσκοπικού χαρακτήρα ( αποφάσεις επιβολής προ-στίμου 97,98,99,100,101και 102 /2012 του ΣΔΟΕ Περιφερειακή Διεύθυνση Στ. Ελλάδας ).\n- Εδάφιο 6 . Η διαχείριση του πωλητηρίου είχε ανατεθεί στον Αντιπρόεδρο του Δ.Σ. του Μουσείου , εκδημήσαντα Κοσμά Δημητριάδη. Τα αντικείμενα του πωλητηρίου ήταν αγορασμένα και τιμολογημένα με τον Α.Φ.Μ. και την επωνυμία του Μουσείου. Με τα έσοδα από το πωλητήριο γινόταν η συντήρηση του Μουσείου . Η πλήρης ενημέρωση είναι ότι το πρόστιμο δεν επιβλήθηκε για το λόγο αυτό αλλά για όσα αναφέρθηκαν παραπάνω . Επί πλέον ο νόμος απαγορεύει την οποιαδήποτε οικονομική – επιχειρηματική σχέση μέλους του Δ.Σ. με το Μουσείο. Η ευθύνη όμως για τις φερόμενες παραβάσεις , αν και όλες οι εισπράξεις του πωλητηρίου αποδιδόταν κάθε μήνα στον κ. Δημητριάδη και αφορούσαν πάνω από δέκα προμηθευτές είναι συλλογική και αφορά τα μέλη όλων των Δ.Σ. του Μουσείου , 2006 έως και το 2011 , για τη νομιμότητα των διαδικασιών τόσο ως προς την ανάθεση όσο και ως προς τον έλεγχο της διαχείρισης του πωλητηρίου . Ο Δήμος Δελφών όμως εκτός από τη μη άσκηση εποπτείας στο Ναυτικό και Ιστορικό Μουσείο ευθύνεται για παραλήψεις , μη αναζήτηση αστικών ευθυνών και λανθασμένες ενέργειες ,πληρωμή όλου του ποσού . Εδώ , χωρίς να θεωρηθεί ότι αποφεύγω το σχολιασμό των ευθυνών του Δήμου για τις παραλήψεις θα ήθελα να εστιαστώ στην πληρωμή του προστίμου Και τα ερωτήματα που γεννιούνται και θέλουν απάντηση από το Δήμο είναι - -Ποιο όργανο αποφάσισε και τι απόφαση πήρε για την πληρωμή όλου του ποσού ; - Ποιο όργανο εξουσιοδότησε ποιον για το χειρισμό της υπόθεσης ;\n- Γιατί δεν έγινε Διοικητική επίλυση της διαφοράς που είχε γνωρίσει το ΣΔΟΕ ;\n- Εάν έγινε αυτή πραγματοποιήθηκε με το ΣΔΟΕ ή την εποπτεύουσα αυτό αρχή ;\n- Γιατί ενώ έγινε προσφυγή ο Δήμος πλήρωσε όλο το ποσόν ;\nΟ λόγος που πηγαίνεις στο δικαστήριο είναι γιατί αμφισβητείς το πρόστιμο όχι να το πληρώσεις όλο που μαζί με τις προσαυξήσεις ξεπέρασε το ποσόν των 81.000,00 € !!!\nΣτην περίπτωση όμως που όλες οι διαδικασίες και αποφάσεις ήταν σύμφωνα με το νόμο αυτό δείχνει ότι το παράπτωμα ήταν βαρύτατο .\nΕπί πλέον η επιλογή της καταβολής του κόστους ενώ αρχικά έγινε σε βάρος των δημοτών στη συνέχεια κατέληξε σε βάρος της υποδομής του Γαλαξιδίου αφού η προέλευση της οφειλής αποτέλεσε ένα πρόσθετο λόγο που δεν έγιναν έργα στον τόπο την τελευταία τετραετία . Σημειώνω ότι με τους νόμους 4079/2012 άρθρο 2 και 4316/2014 άρθρο 79 προβλεπόντουσαν ευεργετικές διατάξεις για πρόστιμα και προσαυξήσεις επί των οφειλών των Δήμων και των νομικών τους προσώπων . Ως προς το αποτέλεσμα της αναμενόμενης δίκης και ανεξάρτητα της τήρησης ή μη των νόμιμων διαδικασιών , αν και εύχομαι ότι το καλύτερο , το μόνο που πιστεύω είναι ότι θα επιστραφεί μόνο το ποσόν των προσαυξήσεων μια που ηχεί στα αυτιά μου η φράση « μετά την απομάκρυνση εκ του ταμείου ουδέν λάθος αναγνωρίζεται» . Το συμπέρασμα λοιπόν είναι ότι υπήρξε ένα βαρύτατο παράπτωμα , επιδιώχθηκε και επιτεύχθηκε η υποβάθμισή του με την αποσιώπηση και τον τρόπο επιλογής της πληρωμής χωρίς οι περισσότεροι από εσάς να γνωρίζετε τίποτε !!!\nΑγαπητοί συμπατριώτες, εκτός του ότι όλοι περιμένουμε απαντήσεις στα προαναφερόμενα ερωτήματα για να δούμε αν οι διαδικασίες που ακολουθήθηκαν ήταν νόμιμες το θέμα είναι από δω και πέρα τι κάνουμε ; Ο Δήμος δε θα πρέπει να πάρει αποφάσεις ώστε να αποκλειστούν στο μέλλον παρόμοια φαινόμενα ή θα κωφεύσει ; Πρέπει επιτέλους να σταματήσει η ισχύουσα κατάσταση που όταν κάτι πάει στραβά τη νύφη την πληρώνει τελικά ο δύσμοιρος λαός .\nΔημότης της Δ.Ε. Γαλαξιδίου\nΑναρτήθηκε από Επίκουρος Ιτέας στις 11:19:00 μ.μ.